Txaramela: mayo 2012\nBadakizue Bretainiako Lise Diwan ikastetxeak eta Arrigorriaga Insitutuak urtero eskola-trukean parte hartzen dutela . Aurten ere Bretainian egon ginen 3.DBHko ikasleak, eta, horregatik, aste osoan han gertatu zena kontatzera gatozkizue prentsa tailerrekoak, truke horretan parte hartu dugulako gutariko batzuek. Has gaitezen ba!\nAsteartea, martxoaren 20a, egin genuen joaneko bidaia. 13 ordu luze pasa eman genituen autobus hartan sartuta. Nahiz eta lagunekin joan, bidaia lotan eman zuen jendea ere egon zen, ordu horiek guztiak aguantatzeko zeozer egin behar zen eta. Bi ordurik behin geldiuneak egiten genituen, baina hori ez zitzaigun batere gustatu, gogo izugarria genuelako heltzeko!! Azkenean, iritsi ginen Lise Diwan ikastetxera, harrigarria iruditu zitazigun, baina han geunden gaueko 22:30ak zirenean, bat-bateko atzerapenak gorabehera. Frantzia eta Espainiako helmugan ezusteko geldiunea egin behar izan genuelako.\nAsteazkena, martxoaren 21a. Lo egin genuen aterpetxe berean gosaldu genuen. Janaria hemen jaten dugunaren antzekoa zen: zerealak, esnea, ogia eta abar. Ondoren, autobusa hartu genuen eta telekomunikabide museo batera joan ginen. Han monitore batek egin behar genuena azaldu zigun. Oso esperientza dibertigarria izan zen, GPS bat erabili baikenuen jokua egiteko. Gero autobusarekin bretoien ikastetxera abiatu ginen. Bidaia oso luzea izan bazen ere, hitz egiten, musika entzuten… ez zen zitzaigun hain neketsua egin. Ailegatzean, bretoien jolas lekura eraman gintuzten eta han bakoitzak bere trukeko bretoia ezagutu zuen. bere trukeko bretoia ezagutu ez zuen norbait ere egon zen, egun horretan ez zeudelako eskolan. Sekulako lotsa eman zigun arren zati baten han egon ondoren, ausartu ginen haiekin hitz egitera. Elkarrekin afaldu genuen haien jantokian eta afaldu eta gero guztiak batera hizketan eta jolasetan eman genuen arratsa. Gero, autobusa hartu eta aterpetxera abiatu ginen, han denon artean hitz egiten jarraitu genuen egunaren gorabeherak komentatzeko,eta denbora librea izan eta gero ohera joan ginen hurrengo eguna luzea izango zelako.\nOsteguna, maiatzaren 22a. Rennesen izan ginen bretoiekin batera. Antzinako, erdi aroko kontuak museo batean kontatu zizkiguten . Museoan zeharreko museo gidariak gazteleraz ez zekienez, frantsesez eta bretoieraz hitz egin zigun. Hortik irten eta kalean egon ginen, atseden txiki bat egin ahal izateko. Segidan, denbora librea utzi ziguten Rennes herria ezagutzeko, izugarri polita iruditu zitzaiguna. Harriz eginiko hainbat eraikin daudela konturatu ginen, beste herrialde magiko batean geundela imaginatu genuen momentu txiki batez. Betainiako Parlamentura eraman gintzuten Javik eta hango Marcus irakasleak. Momentu zirraragarria izan zen, guztiok batera “Txoriak txori” abestia abestu genuelako . Edozein motatako sentimenduak nabaritu genituen, batez ere sentimendu positiboak. Hortik, gauera bitartean egon ginen Lise Diwan ikastetxean. Afaldu eta bakoitza bere ikastetxera joan zen, lo egiteko ordua heldu baizitzaigun.\nOstirala, martxoak 23a. Goizean, Landelo aterpetxetik atera ginen nahiko goizetik Lise Diwan ikastetxean gosaldu ahal izateko, haiek ez baitituzte guk dauzkagun ordutegia. Gosaldu eta berehala, oinez joan ginen Karaez herrira, ikastetxetik gutxira baitago, paseo labur baten aldea. Herri horretako udaletxean sartu eta ongietorria eman ziguten bertako alkateak. Nahiz eta alkateak gaztelerarik edo euskararik ez jakin, bretoieraz hitz egin zigun; euskaraz zekien udaletxeko andre batek hartu zuen hark esaneko itzultzeko ardura. Hitz egiteari bukatu zutenean, Iker Garitagoitiak bertso bikaina eskaini zigun guztien aurrean. Ikerrek aho zabalik utzi zituen bretoiak. Handik atera eta ikastetxera itzuli behar izan genuen han bazkaldu eta bakoitzak bere bretoiarekin berba egiteko. Ondoren, ikasle bakoitza bere trukeko bretoiaren etxera joango zen eta.\nLarunbata, martxoak 24.Larunbata zen jada, ezin zuen inork sinetsi. Ikasle bakoitza tokatu zitzaion truke etxean zegoen, familia eta guzti. Festaren eguna izan zen. Guztira hiru festa antolatu ziren, hiru herri desberdinetan. Festara joan zirenak festa antolatu zen etxe berean geratu ziren lo egiten. Ikaragarri ondo pasatu genuen.\nIgandea, martxoak 25. Egunsentia zenean itxartu ginen, ezin genuelako lo gehiagorik egin, nekatuta geunden eta ez geneukan ezer egiteko gogorik.Hprregatik, itxartu eta ohean bertan geratu ginen bi ordu luzez. Eguerdiko 12:00ak zirenean, bakoitzak bere truke etxera alde egin zuen. Batzuek familiakoekin bazkaria izan zuten, beste batzuek, herria ezagutzeko aukera, eta, azkenik, beste batzuek ezer ez, etxean lo egiteko aukera izan zuten. Igandeak ez zuen asko egitekorik eman; beraz, maletak prestatzeko garaia zela pentsatuta, hori egiteari ekin genion. Igande gauean familia osoari agurra egin eta arin joan behar izan genuen lo egitera.\nAstelehena, martxoaren 26. Astelehena zen, ezin zuen inork sinetsi eta zaila izan arren, hurrengo egunean etxera joango ginen. Inork ezin zuen sinetsi; inork ez zuen etxera joan nahi, baina horrela behar zuen izan. Arin heldu ginen guztiak Lise Diwan ikastetxera, han gosaldu eta museo bat ikustera eraman gintuzten irakasleek. Bertan itsasoari buruzko tramankuluak ikusi genituen. Horren ostean, hondartzara joan ginen momentu txiki batez. Gero Finisterre lurmuturra ikustera ermana gintuzten. Hor argazkiak atera eta paisaje polita ikusi ondoren,alde egin genuen. Handik berriro gure aterpetxera joan ginen, bretoi eta irakasle guztiekin afaria izan baikenuen. Afariaren ostean abestiak, dantzak, barreak eta negarrak izan genituen. Momentu oso polita bizi izan genuen guztiok batera. Berriro biziko ez dugun sentimendu hura. Erripikatzeko gogoa sartu zitzaigun; ados geunden guztiak ez genuela handik alde egin nahi. Han geratu nahi genuen. Guztia bukatuta, bakoitza bere logelara joan bezain laster, gauzak prestatu genituen hurrengo egunerako.\nAstartea, martxoaren 27. Astartea eta azken eguna! Sinestu ezinean genbiltzan eta egia esan, inork ez zuen handik joan nahi; zergatik galdetuko zion bakoitzak bere buruari. Zergatik handik alde egin? Ulertu ezin genuen sentsazioa zen. Oso arraroa, baina polita. Bretainiatik ateratzeko unea zen. Goizero bezala Lise Diwan ikastetxean gosaldu eta haiekin apur batean egon ondoren, handik atera ginen bidaia madarikatu luzeari ekin ahal izateko. Momentua iritsi zen. Agurrak esateko momentua heldu zitzaigun. negarrak eta barreak pasatu egin ondoren, joateko unea heldu zen. Guztiak autobusean sartu eta handik ospa egin genuen. Lehen 20 minutuak ez ziren batere onak izan, baina hurrengo 12 orduak arin pasatu ziren.\nIkusten duzuen bezala, Bretainiako trukeak ez dauka misteriorik. Egia esan, esperientzia berriro biziko genuke. Harrigarria da zelako legea hartzen zaion ezertaz ezagutzen ez duzun pertsona bati, izugarria da esperientzia! ez zaitezte ergelak izan eta datorren urtean 3DBH egingo duzuenok proba ezazue, ez duzue ezer galduko probatuz gero!! Ausartu zaitezte, gomendagarria, benetan!!\nAsier Arjona , Garazi Zalbidea, Itxaso Miguel, Ander Cue, Nerea Peña eta Olatz Zarraga. Prentsa 3.DBH\nPublicado por Prentsa Tailerra en 2:31 No hay comentarios:\nMaiatzaren 4an Bilbon bizi izan genuena ikaragarria izan zen. Nahiz eta partidua galdu sekulako giroa egon zen Bizkaiko hiriburuan. Gainera, athleticzale guztiek dena eman zuten, bai Bucaresten, bai Bilbon eta pantalla erraldoiak jarri ziren hainbat lekutan. Emaitza, lehen esan dudan bezala, ez zen espero genuena, baina Europako konkistan porrot egin badugu Bartzelonari irabazi beharko diogu datorren maiatzaren 25ean gure ametsak egia bihurtzeko. Guztiok bero-bero animatu beharko ditugu datorren ostiralean, Madrilen, Bilbon zein herri txikietan. Bi kanporaketetan parte hartu ostean, biak galduko balituzte ere, ez litzateke ezer gertatuko; izan ere, erabat irabazi dituzte athleticzale guztien bihotzak.\nAipagarria ere bada egin duten sekulako denboraldia hiru txapelketetan: liga, Europa league eta Erregearen kopa\nGabarra laster ikustea espero dugu txuri-gorri guztiok Errege kopa irabazteko irrikan gaudelako eta zelaian ez bada, kale, etxe, taberna zein jendearen arimetan seguru baietz.\nZorte on athletic!!!! Eta badakizue, galdu zein irabazi, BETI ZUEKIN !\nAnimatzeko betiko ereserkiarekin nahikoa ez badugu, ikus eta entzun ausardia eta grazia izan duten gazte batzuek zein ereserki kañeroa egin duten!! Inglesez bada ere, guk arazorik ez, "No problem!!!! Bilbo ondokoak gara eta!!!!\nEta, zeozer hunkigarriagoa nahi baduzue, adi ondoren jarriko dizuegun bideoari Jon Del Campo\nPublicado por Prentsa Tailerra en 4:52 No hay comentarios:\nGurekin Jasone eta Iñigo ditugu, Arrigorriaga institutuko atezainak. Ea gure galderak erantzuteko prest dauden..\nIñigo: Galdakaokoa, baina orain Basaurin bizi naiz.\nJasone: Bilbotarra naiz, munduko hiriburukoa.\n- Noiz hasi zineten institutu honetan lan egiten?\nIñigo: Urrian hasi nintzen Arrigorriagako institutuan lan egiten, orain dela 7 hilabete.\nJasone: 2002ko urtarrilean hasi ninten hemen lan egiten.\n-Gustuko duzue hemen lan egitea?\nIñigo: Giroa ona da, eta ikasleen portaera eskertzen da, ez zarete “basatiak”\nJasone: Bai, gustura nago, gainera hurbil nago etxetik eta eraikina oso alaia da.\n- Lan honetatik, zein da gauzarik errezena eta zailena?\nJasone eta Iñigo: Zailena da gauza asko batera datozenean eta ezin duzunean dena konpondu aldi berean baina orokorrean dena da nahiko erreza.\n- Beste institutu batzuetan egin duzue lan? Zeinetan?\nIñigo: Zarautzen, Monte Alberti lanbide heziketako ikastetxean hain zuzen ere 10 urte egin nituen; ileapainketa eta estetikari buruzko lanbide heziketa zen. Han, neskak ziren ugarienak ,%98\nJasone: Basaurin, Leioan, Romon… Oso bidaia luzeak egiten nituen lanera joateko.\n- Irakaleak eta ikasleek lan asko ematen dizuete beti fotokopia eske eta eske?\nIñigo eta Jasone: Ez digute lan asko ematen fotokopiak eskatzen. Lan gehiago ematen digute gauzen bila datozenean, supermerkatu batean baleude bezala…\n- Atezaina izan baino lehen, beste zerbaitetan lan egin duzue?\nIñigo: ni ez dut beste zerbaitetan lan egin.\nJasone: Bai, lehen maestra izan nintzen baita liburudenda batean ere lan egin nuen.\n-Txikitan zer nahi zenuten izatea?\nIñigo: Suhiltzailea izan nahui nuen, guztiok bezala, baina ezin izan nintzen sartu miopia nuelako eta miopiarekin ezin zaitezke suhiltzaile izan.\nJasone: Ni txikitan misionera edo kantantea izan nahi nuen Sylvie Vartan bezalakoa adibidez.\n- Kirola egitea gustuko duzue?\nIñigo: Bai, bolleyball egiten dut, ia 20 urte daramatzan Bizkaiko mutilen talde bakarrean jolasten, Galdakaokaon. Entrenatzailea ere banaiz.\nJasone: Ni igeri egitera joaten naiz.\n-Zer egiten duzue zuen denbora librean?\nIñigo: Kirola egiten dut, baita lagunekin hortik zehar ibili.\nJasone: Familiarekin egoten naiz baina asko gustatzen zait zinemara ere joatea edo igeriketa egitea.\nYeray Ramos eta Arrate Zabala\nPublicado por Prentsa Tailerra en 4:14 No hay comentarios:\nOstegunean gela egonkorrera joan ginen, haiekin hitz egiteko eta haiei buruz pixka bat gehiago jakin genezan. Ikasle guztiak ez zeuden arren batzuekin hitz egin ahal izan genuen: alde batetik, Eneko, June, Jon Ander, Esperanza eta Iñaki ikasleekin; eta, bestetik, Mari Cruz eta Haize irakasleekin. Oso gustura egon ginen haiekin, aparteko zailtasunak dituzten ikasleak izan arren, oso-oso pertsona atseginak direlako.\nEnekok 13 urte ditu, eta 2 urte daramatza Arrigorriagako institutuan; Basaurin bizi da. Junek 16 urte ditu, martxoaren 2an bete berri ditu, eta 3 urte daramatza institutuan; Ugaokoa da. Jon Anderrek 15 urte ditu, bere hirugarren urtea da institutuan; hura ere Ugaokoa da. Esperanzak 16 urte ditu; bi urte daramatza institutuan eta Igorrekoa da. Iñakik 15 urte ditu eta lehenengo urtea da institutuan , Arrigorriagan bizi da.\nGela egonkorrean egiten dituzten ekintzak gainerako gelatan egiten diren ekintzen antzekoak dira baina askoz ere era errezago batean. Etxerako lanak ere bidaltzen dizkiete gela egonkorreko ikasleei, ez pentsa!!. Teknologiari dagokionez, ez dute aparteko teknologia aurrerapenik erabiltzen, Iñaki ikasleak izan ezik: hitz egiteko arazoak dituenez, tablet-a erabiltzen du bertan dagoen programa bati esker besteekin komunikatzea lortzeko. Gela orduei dagokionez, gainerako ikasleak dituzten gela orduak dituzte, baita jolasordua eta jantokia ere, ordu berean dituzte. Ikasgelan egiten dituzten ariketen artean, musika, jolasak, pegatinak jartzea, eta plastika egitea dira haientzat ariketa gustagarrienak. Institututik kanpo gehien gustatzen zaizkien ekintzak igerilekura igeriketa egitera joatea da . Bestelakoetan, lagunekin egotea, irakurtzea eta multikirolak praktikatzea dira gogoko dituzten jarduerak.\nHaien artean nahiko ondo konpontzen dira, ez nahi beste baina ez dira kexatzen. Institutuan gustura daudela esan ziguten. Institutu barruan haien lagun minenak hauek dira:\nJuneren lagunik onena Imanol da. Jon Anderrena Yeray (pepi); Esperazarena Sairis da, Iñakirena June eta Enekorena, berriz, Idoia da.\nNahiz eta galdera zaila izan eta asko konprometitu izan, haien irakaslerik gustukoena nor den galderari erantzun ziguten. Juneren irakaslerik gustokoena Patricia da; Jon Anderrek zioen ez daukala gustatzen zaion irakaslerik. Esperazarena, berriz, Irene da; eta Iñakirena, Esti. Enekoren irakaslerik gustukoena, berriz, Mari Cruz da.\nPena izan zen, adibidez, Miren ikaslea faltatu izana. Ainara, Elena eta Eider irakasleen hutsunea ere nabari izan genuen.\nAnder Arandia eta Garazi Zalbidea\nPublicado por Prentsa Tailerra en 3:56 No hay comentarios:\nEtiquetas: artikuluak, institutuko gorabeherak\nSHEILA ELORZA FUTBOLARIA\nHemen daukagu Sheila Elorza, aurten 16 urte beteko dituen eta insitutuan oso ezaguna egin den neskatoa, Athleticeko nesken taldean jokatzen duelako eta Espainiako Selekziorako hartu dutelako.\nTxikitatik gustatzen zaizu futbola? Zergatik? Noiz hasi zinen jolasten talde batean? Zure familia ere futbolzalea da? Ze taldetakoa zara?\nBai, txikitatik gustatzen zait Arkotxan bizi nintzenean gehien gustatzen zitzaidan jolasa futbola zelako, eta nire lagunekin jolasten nuelako ia-ia egunero. Oso dibertigarria iruditzen zitzaidan. 5 urterekin hasi nintzen futbol talde batean. Gainera, nire familiakoak ere oso futbolzaleak dira baina nire aitari eta niri batez ere gustatzen zaigu. Nire aita betidanik izan da futbolzalea, eta nik txikitatik hartu diot zaletasun hori. Nire aitarekin jolasten nintzenetan berak irabazten zidan beti. Orain, ordea, gehienetan neuk irabazten diot. Nire amari eta nire ahizpari ez zaie asko gustatzen, nik jolasten dudanetan edo partidu bat oso garrantzitsua denean daude adi, bestela, ez.Edozelan ere, familia osoa gara Athleticzaleak\nGustatuko litzaizuke nagusitan futbolari ekitea? Hala bada, ze taldetan? Eta hala ez bada, zer gustatuko litzaizuke egitea?\nBai, inolako dudarik gabe Athlec-en jolastea izango litzateke nire ametsa, baina goi mailako taldean ez banintz geratuko, ez nintzateke futbolean arituko; unibertsitatean zeozer ikasiko nuke. Izan ere, oraintxe bertan futbolaria izatea besterik ez dut gustuko, momentuz.\nLehen, Zaratamon ikasten zenuen, ezta? Zein herri duzu gustukoago, Arrigorriaga ala Zaratamo? Zergatik?\nNi Arkotxan bizi nintzen baina han ez zegoenez ikastetxerik Zaratamoko ikastetxera joan behar izan nuen ikastera. Hasiera batean Arkotxa Arrigorriaga baino hobea zela pentsatzen nuen han lagunak nituelako eta Arrigorriagan ez, baina Arrigorriagan lagunak egin eta gero, dudarik gabe Arrigorriaga hobea dela pentsatzen dut.\nLehen Ugaoko taldean jolasten zenuen, ezta? Eta ez dituzu hango lagunak faltan botatzen ?\nBai, asko gainera. Orain gutxiagotan ikusten ditut, eta era berean hitz egin ere gutxi egiten dut haiekin. Konfiantza gehiago neukan eta momentu oso onak pasatu nituen haiekin. Gainera, Ugaoko entrenatzaileari eta hango lagunei esker naiz orain naizena eta haiei zor diet honaino iritsi izana. Nire eskerrik beroenak haientzat!.\nNorekin konpontzen zara hobeto, Ugaoko jendearekin edo Espainako selekzioko jendearekin?\nUgaoko jendearekin Espainiako selekziokoekin baino harreman handiagoa dut haiekin pasatutako egunak ez ditudalako sekula ahaztuko eta asko erakutsi didatelako; ez ditut inoiz ahaztuko. Baina Espainiako selekziokoekin pixkanaka-pixkana hobeto konpontzen ari naiz, oso majoak eta oso pertsona onak direla ematen du.\nEspainiako entrenatzaileekin hobeto konpontzen al zara?\nEspainiako entrenatzaileekin ez dut tratu handirik, baina berarekin hitz egin dudan apurragatik esan dezaket oso pertsona majoa dela. Ugaoko entrenatzaileekin hobeto konpontzen nintzen baina Espainiakoekin daramadan denboran teknika berri asko erakutsi dizkidate. Ala ere, Athletic-oekin teknika berriak eta hobeagoak hari naiz ikasten Espainiako entrenatzaileengandik baino.\nEmaten al dizu denbora lagunekin gelditzeko edo festetara joateko? Eta ikasketetan zer moduz? Nola organizatzen zara?\nBatzuetan entrenamenduak eta azterketak izaten ditudanean ez dit denbora asko ematen lagunekin egoteko, baina normalean denbora ateratzen dut haiekin egoteko. Nire lagunekin geratzeko gogo ikaragarriak izaten ditudanez gehienetan gauzak planifikatu behar ditut eta horrela ateratzen dut denbora. Hala ere, hasiera batean kostatu egin zitzaidan entrenamenduak eta ikasketak biak batera uztartzea, baina pixka bat organizatuta bi gauzak egin al dituzu: ikasi eta, egitea gehien gustatzen zaidana , futbolean jolastea.\nAsteburuetan nora joaten zara zure kuadrillakoekin?\nSegun eta. Leku batean jaia badago hara goaz; bestela, herritik geratzen gara edo batzuetan Ugaora, Arrankudiagara eta Bilbora joaten gara pelikularen bat ikustera edo erosketak egitera. Baina gehienetan Arrigorriagatik geratzen gara gazte gunean, …\nFesta askotara joaten zarete? Ze festa mota duzu gustuko?\nNormalean bai eta gainera “goizaldeko oedu txikietara" arte geratzen uzten digute gure gurasoek, pasada bat izaten da. Normalean, herrietako festetara joaten gara kontzertuak daudenetara. Adibidez azken festara joan naizena Orduñara izan da eta izugarri ondo pasatu nintzen nire lagunekin eta Sarkoren kontzertuan.\nZer deritzozu gaur egun modan jarri den boteioiari?\nEz da gauza txarra, baina batzuetan asko edatea kaltegarria da norberantzat eta lagunentzat ere bai, ze batek asko edaten badu eta oso txarto jartzen bada festa batean, lagunek hartaz gau osoko ardura hartu behar dute eta ez dute horrenbeste disfrutatuko. Hala ere, pixka bat edateak ez dio inori kalteak egiten. Nahiz eta nahiago dudan jendeak festetan eta momentu oso garrantzitsuenetan baino ez edatea, ez egunero.\nZuk uste duzu adin honetan gure pentsamendu bakarra ligatzea dela?Ematen dizu denbora ligatzeko? Ligeren bat ba al daukazu hortik?\nAskoren buruan dago pentsamendu hori, nahiz eta beste pertsona asko ez den iritzi berekoa. Izan ere, adin honetan normala da nobioak eta lioak izatea hortik, niri behintzat oso ondo iruditzen zait. Eta bai,denbora asko ematen dut ligatzen ez ezik mutiletan pentsatzen eta haiekin egoten ere bai. Ez dizuet gehiago esango, hori nire ardurapekoa baita!!\nZorte ona opa diogu Sheilari, kirolean eta ikasketetan nahi duen guztia, gogotsu eta gogor ekinez, lor dezakeelako.\nMaite Atutxa eta Itsaso Miguel eta Nerea Peña\nPublicado por Prentsa Tailerra en 12:15 No hay comentarios:\nAMODIOZKO GUTUNEN LEHIAKETA 2012\nAtzerapena eta zenbait eragozpen gorabehera, azkenean maiatzaren 4an egin genuen urte birik behin ikastetxean egiten dugun AMODIOZKO GUTUNEN LEHIAKETAren sari banaketa. Ez da erraza izan erabakiak hartzea, batzuek idazlan bat zutelako gustuko eta beste batzuk, ordea, besteren bat. Gogotsu hartu dute gure 4DBH, 1 eta 2 batxilergoko ikasleek idazlearen lana sentipen eta sentsazioak papereratzeko.\nEkitaldian ateratako argazkiak bideotxo batean bildu ditugu betiko gorde dezazuen egun horretako oroitzapena. Eta, segidan irabazleen zein finalisten gutunen irakurketaz goza dezazuen, hementxe iltzatuko dizkizuegu idazlanak.\nIrakurtzearen plazeraz gozatu!!!!!\nPublicado por Prentsa Tailerra en 16:37 No hay comentarios:\nEtiquetas: ekintzak, institutuko gorabeherak, lehiaketa\nLander Nuño, Bizkaiko Futbol Selekzioan\nLander Nuño Arrigorriagako institutuko ikaslea ez ezik Bizkaiko futbol selekzioko futbolaria ere bada. Erdi-aurrelari jokatzen du eta, esaten dutenez, oso ona da. Momentu honetan Arrigorriagako Padura taldean jokatzen du.\n-Noiz hasi zinen futbolean jokatzen? Zein taldetan? Txapelketarik irabazi duzu Padurarekin?\n7 urterekin hasi nintzen Padura taldean; oraindik ere horretan jarraitzen dut. Gehienetan erdilari lanetan jartzen naute, nahiz eta nik nahiago dudan erdi-aurrelariaren tokia . Txapelketarik irabazi, ez. Gogoratzen dudan tokirik onena, 12 urte nituenean 4. geratu ginela Zornotzako txapelketan.\n-Pozik zaude taldearekin eta entrenatzailearekin? Nor da? Zergatik hartu zintuen taldean?\nOso gustura nago entrenatzailearekin, zorrotza da entrenamenduetan, lana erruz eginarazten digu kirolari guztiei. Hala ere, primeran konpontzen naiz harekin.\n-Zergatik hartu zintuzten Bizkaiko Futbol Selekziorako? Espero zenuen?\nDenboraldi bikaina eginten ari naizelako; golak ez ezik asistentziak ere ematen ditut nire lagunek golak sar ditzaten. Gainera, asko hobetu naiz defentsa lanetan.\nBa, egia esan, ez, ez nuen espero; izan ere, Bizkaian badaude ni baino maila tekniko hobea duten jokalariak.\n-Zein izan da zure partidarik garrantzitsuena?\nIndartsu taldearen aurkako partidua, seguruenik, elkar ezagutzen dugunez elkarri ziria sartzen eta xaxatzen ari gara beti.\n-Zenbat gol daramatzazu? pitxitxia zara?\n14 gol sartu ditut, taldeko pitxitxia naiz, nahiz eta ligakoa izateko, oraindik hainbat falta dudan.\n- Beste kirolik egiten duzu?\nBai, joan den urtera arte esku pilota egiten nuen, baina hobeagoa nintzenez futbolean, utzi egin nion.\n- Zer duzu gustuko denbora librean egitea?\nEskalada eta lagunekin egotea dut gustuko. Gainera, mendira sarritan joaten naiz.\nEskerrak emango dizkiogu Landerri elkarrizketa egiten uzteagatik. Espero dezagun futbolean hobera besterik ez dezan egin. Segi aurrera!\nEneko Gurtubai eta Maider Roque\nPublicado por Prentsa Tailerra en 12:56 No hay comentarios:\nBelgiarrak Euskal Herrian\nAstebete. Zazpi egun. Zazpi gau. Bi parranda eta zenbait maitasun istorio. Hamaika irri, hamaika malko eta hamaika gertaera. Hori izan da, labur kontatuta, urtebete inguru zain egon ondoren, heldu eta jadanik pasa den astea.\nFlandriako ikasleak irribarretsu heldu ziren aireportura.\nGernika, Mundaka, Gaztelugatxe, Donostia, Bilbo eta beste leku asko izan ziren elkarrekin ikusi eta elkarrekin gozatu genituenak. Horretaz gain, gure institutua ezagutu eta bertan gure kultura eta ohituren zati bat ikasteko aukera izan zuten, astebetez euskaldun izateko aukera.\nIritsi bezalaxe, irribarretsu joan ziren haien herrira bueltan. Malkoak ugariak izan ziren baita besarkada eta muxuak ere.\nEderra izan zen haiekin igarotako minutu bakoitza eta are ederragoa da gutako bakoitzari geratu zaigun oroitzapena.\nGauza gehiegi dira hitzez azaltzeko; beraz, besterik gabe, institutuari eta trukeko arduradunei eskerrak eman eta datorren urtean animatu zaiteztela esatea besterik ez zait geratzen.\nOlatz Ipina (batxilerreko ikaslea)\nPublicado por Prentsa Tailerra en 2:32 No hay comentarios:\nLA VISIÓN FOTOGRÁFICA, EDUARDO MOMEÑE


Administratibo berezia San Markoko Hondakinen Mankomunitateko Ontzi Arinen Hondakinei buruzko Planta ustiatzeko Zerbitzua. 2014/05/27 2014/07/16 Esleipena Ikusi fitxa\nZerbitzuak SAN MARKOKO MANKOMUNITATEAREN LURRALDE‐EREMUAN HONDAKINEN GAIKAKO BILKETA‐ZERBITZUA 2014/05/26 2014/07/21 Esleipena Ikusi fitxa\nHorniketa San Marko mankomunitateak industira-poligonoetan eta teknologia nahiz enpresa parkeetan bilketa-zerbitzu desberdinetara bideratuta, atzetik jasotzen diren edukiontzi normalizatuak bertan garbitzeko ibilgailuaren eta karrozeriaren hornidura. 2014/04/01 2014/04/22 Esleipena Ikusi fitxa\nHorniketa San Markoko Mankomunitatearen industria-eremuan atzetik jasotzen diren hondakinen edukiontziak biltzeko ibilgailuaren eta korrozeriaren hornidura. 2014/04/01 2014/04/22 Esleipena Ikusi fitxa\nZerbitzuak Garbera, Hernani, Oiartzun, Usurbil eta Atotxa-Errekako (Añorga) garbiguneetan (guztiak San Markoko Mankomunitatearen jabetzakoak) erabiltzaileak hartu eta horiei arreta eskaintzeko zerbitzua kontratatzea da. Era berean, kontratuaren barruan edukiera handiko edukiontzietan bildutako hondakinak berreskuratze-, birziklatze- edo deuseztatze-zentroetara garraiatzearen zerbitzua sartuta egongo da. Kodifikazioa CPV90511100-3 Hiri-hondakin solidoak biltzeko zerbitzuak eta 90512000-9 Hondakinak garraiatzeko zerbitzuak. 2013/04/19 2013/05/27 Esleipena Ikusi fitxa\nObrak San Markoko zabortegia berreskuratu eta ixteko proiektuaren barruan IIa azpifaseari dagozkion obrak 2013/02/21 2013/06/10 Esleipena Ikusi fitxa\nZerbitzuak «Donostialdean (Gipuzkoa) San Markoko zabortegiaren II. Fasea itxi eta berreskuratzeko proiektuari» dagozkion obrak gauzatzeko zuzendaritza eskuduna (ingurumen-aholkularitza barne). 2013/02/21 2013/03/25 Esleipena Ikusi fitxa\nZerbitzuak Donostialdean (Gipuzkoa) San Markoko zabortegiaren II. Fasea itxi eta berreskuratzeko proiektuaren» barruan geosintetikoak instalatzeko orduan kalitate-kontrolaren zerbitzua 2013/02/21 2013/03/25 Esleipena Ikusi fitxa\nObrak San Markoko zabortegia berreskuratu eta ixteko proiektuaren barruan IIa azpifaseari dagozkion obrak 2013/02/21 2013/06/02 Esleipena Ikusi fitxa\nZerbitzuak Sanmarko mankomunitatearen eremuko poligonoetan hondakinak biltzeko zerbitzua prozedura irekiaren bidez kontratatzeko prozedura 2012/12/07 2013/02/08 Esleipena Ikusi fitxa


Nor garaJarduerakEgutegiaLaguntzakArgitalpenakAlbisteakEstekak Hemen zaude: Hasiera » Albisteak » Baionako alkateak Eurohiria AHTren bitartez lotzea defendatu du Garitanoren aurrean Albisteak2012ko Martxoaren 10aBaionako alkateak Eurohiria AHTren bitartez lotzea defendatu du Garitanoren aurrean «frenua kendu eta azelaragailua zapaldu behar da». Esaldi horrekin laburbildu zuen Baionako alkateak eta Communauté d'Agglomération de Bayoone-Anglet-Biarritz (CABAB)eko presidenteak, Jean Grenetek, Aieteko jauregian egin zen Euskal Eurohiriaren ohiko batzar nagusian. Martin Garitano Diputatu Nagusia buru zela egin zen bileran, Donostiako alkatea ere, Juan Karlos Izagirre, bertan izan zen.\nGreneten arabera, barne mugikortasun gaian asko dagoela egiteko azpimarratu zuen eta Eurohiri osoan komunikazioa errazteko trenbide sarea lantzearen alde egin zuen. AHTren proiektua, proiektu korapilotsua dela esan zuen baina, era berean, bateratzailea eta estrategikoa dela ere gogora ekarri zuen. Horregatik, bilkura bat egitea proposatu zuen, zeinetan iritzi guztiek parte hartuko zuten.\nBaionako alkateak Eurohiritik egin den lana azpimarratu nahi izan zuen, bai politika jasangarrietan, euskal kostaldearen aldeko ekimenetan eta Donostiako eta Iruneko alkateak gonbidatu zituen Baionara elklarren arteko harremana estuagoa izan zedin. Era berean, Donostiara zein Irunera bidaiatu eta bertako proiektuak ezagutzeko hitza eman zuen.\nGipuzkoako Diputatu Nagusiak, bere aldetik, Eurohiriaren Liburu Zuriaren edukietan dauden proiektuak aurrera egiteko hurrengo bi urtetan lana egingo dela azpimarratu zuen eta, Gipuzkoa eta Iparraldearen artean mugak baino zubiak daudela nabarmendu zuen.


Txina haztatutako Power Training harea poltsa helduleku fabrika eta hornitzaileekin Feiqing\nkettlebell harea poltsa\nhevy duty harea poltsa\nPower Training hare poltsa haztatua heldulekuarekin\nHondatutako poltsek kanpoko oskola eta betegarri poltsak dituzte,% 100 nylonezko 1050D kordura iragazgaitz eta iragazgaitzez diseinatuta eta 3 aldiz jositako sendotzeekin diseinatuta. Horri esker, edozein norabidetan sakatu edo bultzatu daiteke erauzi gabe. Pisua egokitzeko 1pc betegarri edo 2/3 betegarri ere aukera ditzakezu.\nGure hondar potentzia haztatuak 8/7/6/4 heldulekuekin egin dezake oskolaren inguruan; merkatuan dauden potentzia poltsa gehienak baino gehiago aukeratu ditzakezu. Atxikitzeko aukera anitzek askatasuna ematen dizute harea poltsetako entrenamendu eraginkorreko ehunka entrenamendu burutzeko.\nharea-poltsa taktikoen pisua zure maila egokitzeko egokitu dezakezu. Kendu betegarrien poltsak erresistentzia murrizteko edo gehitu gehiago erronka handiagoa lortzeko.\nHarea isurtzen duten ariketa fisikoetarako harea-poltsa militar gehienek ez bezala, betegarri-poltsek estalki bikoitzeko barruko estalkiak dituzte kako-n-begizta finkagailu sendoekin, parekorik ez izateko. Kanpoko oskoleko YKK kremailerak eduki guztia bere lekuan mantentzea bermatzen du.\n1. Kolorea: beltza, gorria, armada berdea, urdina, horia, marroia, camo argia, camo iluna.\n2.Materiala: 1050D Cordura,% 100 nylon.YKK kremailera\n3. Neurria: 30kg-62 * 24cm\n4. Neurri pertsonalizatua: 30/40/60/80/120/200 / 220LB edo kg tamaina\n5. Bereizteko betegarri poltsa.\n6. Kremailera eta kako eta lokarri itxiera\n7. (Betegarriaren materiala ez dago barne)\n8. Ohiko logotipoa edozein kantitatetarako, 1pc bezalakoa da.\n9. egin inprimatu logotipoa, brodatutako logotipoa, josten logotipoa.\nAurreko: Strongman pisu handiko harea-poltsak\nHurrengoa: Harea kettlebell\nPvc Power Bag Poltsak entrenatzeko\n7 helduleku strongman entrenatzeko harea-poltsa\nHelbidea:704 jinwan eraikina, huanghai 3road, donggang, rizhao hiria, shandong


Hezkide Eskola -\n“ Kontatu zidatenean ahaztu egin zitzaidan;\nikustean ulertu nuen; neronek egitean ikasi nuen ”\nHezkide Eskola, 1977. urtean sorturiko Donostiako Elizbarrutiko zerbitzua da. Bere sorrera astialdi mundutik izan zen arren begirale eta zuzendari ikastaroak emanez, urteak pasa ahala, behar berrietara egokitu da, Astialdiaz gain, Susperketa Soziokulturala eta Boluntariotza lantzen dituelarik egun.\nPertsona bakoitzak bere garapenerako behar duen formazioa egiteko aukera eskaintzen dugu, horretarako hainbat departamentu ditugularik (Koordinatzaile Taldea, Fede, Pedagogia, Psikologia, Osasun, Ingurugiro, Antropologia, Jolas, Adierazpen) eta irakasle poltsa osatua.\nEgin klik hemen ASTIALDIA Biltzarraren inguruko informazio guztia jakiteko.\nBerezko estilo eta baloreak dituen formazioa; esperientzia positibo eta partehartzailetik barneratua, autonomia pertsonala, besteengatik lan egitea, elkartegintzaren balioa, ikuspegi kritikoaren garrantzia, etbr…\nBetidanik ezagutu dugun ikaskuntza alde batera utziaz (edukiak buruz ikasi eta azterketen bidez ikasitakoa frogatzea), esperientzia, bizipen eta pertsonen peltsamoldetik abiaturik, lankidetzan eta talde lanean oinarrituriko formazioa eskaini nahi dugu, bai boluntarioki baita profesionalki lan egiteko prestakuntza. Dugun esperientziak gure metodologian berretsi gaitu.\nGurekin ikastera animatzen al zara?\nHEZKIDE ESKOLA FACEBOOK-en\nHEZKIDE ESKOLA DV-N\nCopyright © 2007 - 2022 Hezkide.org, Eskubide guztiak erreserbatuak.


Fresnay-sur-Sarthe - Wikipedia, entziklopedia askea.\n48°16′54″N 0°01′16″E / 48.2817°N 0.0211°E / 48.2817; 0.0211Koordenatuak: 48°16′54″N 0°01′16″E / 48.2817°N 0.0211°E / 48.2817; 0.0211\nSaint-Ouen-de-Mimbré, Assé-le-Boisne eta Saint-Aubin-de-Locquenay\nFresnay-sur-Sarthe Frantziako udalerria da, Sarthe departamenduan dagoena, Loirerria eskualdean. 2013an 2.228 biztanle zituen.\n2007an Fresnay-sur-Sarthe udalerrian erroldatutako biztanleak 2.228 ziren. Familiak 1.039 ziren, horien artean 419 pertsona bakarrekoak ziren (145 bakarrik bizi ziren gizonak eta 274 bakarrik bizi ziren emakumeak), 370 seme-alabarik gabeko familiak ziren, 153 seme-alabak dituzten bikoteak ziren eta 97 seme-alabak dituzten guraso-bakarreko familiak ziren.\n2007an 1.321 etxebizitza zeuden, 1.066 familiaren etxebizitza nagusia ziren, 87 bigarren erresidentzia ziren eta 168 hutsik zeuden. 1.087 etxeak ziren eta 195 apartamentuak ziren. 1.066 etxebizitza nagusietatik 610 bere jabearen bizilekua ziren, 435 alokairuan okupaturik zeuden eta 21 doan lagata zeuden; 47 etxek gela bat zuten, 76 etxek bi zituzten, 242 etxek hiru zituzten, 346 etxek lau zituzten eta 354 etxek bost zituzten. 638 etxek euren parking plaza propioa zuten azpian. 559 etxetan ibilgailu bat zegoen eta 235 etxetan bat baino gehiago zituzten.\nFresnay-sur-Sarthe udalerriko biztanleria-piramidea 2009an .\n2007an lan egiteko adina zuten pertsonak 1.179 ziren, horien artean 761 aktiboak ziren eta 418 inaktiboak ziren. 761 pertsona aktiboetatik 640 lanean zeuden (335 gizon eta 305 emakume) eta 121 langabezian zeuden (48 gizon eta 73 emakume). 418 pertsona inaktiboetatik 236 erretiraturik zeuden, 73 ikasten zeuden eta 109 "bestelako inaktibo" gisa sailkaturik zeuden.\n2009an Fresnay-sur-Sarthe udalerrian 1.029 unitate fiskal zeuden, 2.034 pertsonek osaturik. Pertsona bakoitzeko diru-sarrera fiskalaren mediana urteko 15.108 euro zen.\n2007an zeuden 133 komertzioetatik, 7 janari enpresak ziren, 1 material elektrikoaren fabrikazioko enpresa zen, 2 bestelako produktu industrialen fabrikazioko enpresak ziren, 9 eraikuntza enpresak ziren, 33 ibilgailuen saltze eta konpontze enpresak ziren, 4 garraio enpresak ziren, 12 ostalaritza eta jatetxe enpresak ziren, 1 informazio eta komunikazio enpresa zen, 11 finantziazio enpresak ziren, 9 higiezinen enpresak ziren, 12 zerbitzu enpresak ziren, 22 administrazio publikoko enpresak ziren eta 10 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 48 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 5 banku bulegoak, 3 funerariak, 5 ibilgailuen konpontzeko eta nekazaritza tresnetako lantokiak, 2 autoeskolak, 1 igeltseroa, 2 margolariak, 2 zurginak, 1 iturgina, 1 argiketaria, 3 eraikuntza enpresak, 4 ile apaindegiak, 4 albaitariak, 1 aldi baterako lan enpresa, 5 jatetxeak, 4 higiezinen agentziak, 1 tintoreria eta 1 apaindegia.\n2009an zeuden 21 establezimendu komertzialetatik, 2 supermerkatuak, 2 brikolaje denda handika, 1 120 m2 baino gehiagoko denda zen, 4 okindegiak, 4 harategiak, 1 liburu denda zen, 1 arropa denda zen, 1 etxerako tresna denda zen, 1 elektrotresna denda zen, 1 altzari denda zen, 1 drogeria zen eta 2 lore-dendak ziren.\n2000. urtean Fresnay-sur-Sarthe udalerrian 3 nekazaritza-ustiategi zeuden.\n2009an psikiatriko 1 , 2 botika eta 3 anbulantzia zegoen.\n2009an haur-eskola 1 eta 2 lehen-hezkuntzako eskola zegoen. Fresnay-sur-Sarthe udalerrian Bigarren Hezkuntzako ikastetxe bat zegoen 301 ikaslekin.\nMultimedia: Fresnay-sur-Sarthe (commune déléguée)\nBNF: 152736946 (data)\nOrriaren azken aldaketa: 11 otsaila 2021, 22:36.


Lankidetza hitzarmen berria Intreseen eta Agintzariren artean\nHitzarmena sinatzeko ekitaldian egindako argazkia. Ezkerretik eskuinera eta goitik behera: Maria Coll (Intress), Alberto Rodriguez (Agintzari), Edita Navarro (Intress), Itziar Etcheverry (Agintzari), Teresa Suarez (Intress), Pilar Nuñez (Intress), Josu Gago (Agintzari), Belen Albizu (Intress), Mikel Gorostizaga (Agintzari) eta Blanca Angulo (Agintzari)\nIntress, Instituto de Trabajo social y de Servicios Sociales elkarteak eta Agintzari Gizarte Ekimeneko Kooperatiba Elkarteak lankidetza hitzarmena izenpetu dute, pertsonentzako arretaren eremuan elkarrekin ekimenak, lankidetzazko ekintzak, ikerketa, prestakuntza eta berrikuntza garatzeko.\nIntressek Katalunia, Balear Uharte, Madril eta Extremadura erkidego autonomoetan garatzen du bere jarduera, eta Agintzari, berriz, batik bat Euskal Autonomia Erkidegoan aritzen da.\nLankidetza horrek ezagutza trukatzea eta irtenbide berritzaileak bilatzea ahalbidetuko du bi erakundeek artatzen dituzten biztanleentzat zein arazo sozialentzat. Horien artean nabarmendu daitezke haurtzaroa babesteko neurriak kudeatzeko eta berrikuntza sustatzeko ekimenak (egoitzako harrera, famili harrera eta adopzioa), hirugarren adinekoak, haurren zein helduen osasun mentalekoak edo famili indarkeriakoak, bereziki azpimarratuta indarkeria filioparentala, etab.\nHitzarmena azken 3 urteetan zehar garatu den lankidetzaren emaitza da, horri esker elkar ezagutzan eta balioen trukean sakondu ahal izan baita. Bi erakundeek hirugarren sektorea defendatzera zuzendutako antolamenduko praktiken alde egiten dute, lan baldintza egokiak bermatu nahi dituzte, irabazien berrinbertsioa sustatzen dute, irabaziak egonkorrak izateko oinarri gisa, eta zerbitzuen etengabeko hobekuntza eta kalitatea bilatzen dute.\nEdita Navarro, Intresseko zuzendari nagusiak, zera dio: “Bai Intress bai Agintzari pertsonenganako arretan eskaintzen dugun gure kalitate teknikoagatik zein esperientziagatik ezagutzen gaituzten erakundeak gara. Elkarrekin lan eginez erantzun berritzaileak planteatu ahal izango ditugu egoera zailetan bizi diren neska-mutilen eta familien beharrei erantzuteko.\nEzagutza batuko dugu, eta badakigu elkarrekin arituz indarra biderkatu egiten dela. Gure profesionalak sarean lan egitearen aberastasunaz eta balioaz hornitu daitezke”.\nAgintzariko zuzendari nagusi den Mikel Gorostizak baloratu duenez, berriz, “esku-hartze sozialaren eta, oro har, gizartearen gaur egungo egoerak ideia berritzaileak eta sortzaileak bilatzera behartzen du, eta elkarteen arteko ahaleginak baterarazten ditu, lankidetzaren bitartez. Zerbitzu publikoak hobetzen lagundu nahi dugu, irtenbideak bilatzeko eta etengabe hobetzeko dugun erantzukizunaren bitartez, ahaleginak bateratuz eta Hirugarren Sektoreko erakundeek ematen dugun balio bereizgarria defendituz”.\nHitzarmenarekin, bi elkarteek ideario komuna izango duen erakunde sare bat sortzeko helburua indartu dute. 2013an landu dituzten ekimenak hurrengo urtean ikusiko dute argia. Halaber, Intressek eta Agintzarik asmo komuna izango duen zerbitzu sare bat sortzearen aldeko lanean ere jarraituko dute, eta hor berrikuntzak eta pertsona erabiltzaileen eta profesionalen parte hartzea funtsezkoak izango dira ematen duten arreta hobetzeko.\nIntress - Instituto de Trabajo Social y de Servicios Sociales irabazi asmorik gabeko elkarte bat da, bazterketa sozialeko arriskuan dauden pertsonenganako arretan espezializatua.\nIntress 1984an hasi zen lanean, eta Barne Ministerioak 2004an erabilera publikoko erakundetzat aldarrikatu zuen. Erakundeak urtero 80.000 pertsona baino gehiago artatzen ditu bere arloetan: Adineko Pertsonak, Osasun Mentala, Haurtzaroa eta Familia, Emakumea eta Ezintasuna duten Pertsonak; horrez gain, 1.000 profesionali ematen die lan.\nAGINTZARI Gizarte Ekimeneko Kooperatiba bat da, interes publikokotzat aldarrikatua eta irabazi asmorik gabea, eta gizartearekin konprometituta dago behar sozialak lantzeko eta balio soziala sortzeko ahaleginean.\nAgintzarik 1977an ekin zion bere ibilbideari, eta 1991n kooperatiba bihurtu zen. Batez ere izaera publikoko zerbitzuak garatzen ditu, gehienbat Euskal Autonomia Erkidegoan, eta urtero 19.500 pertsona inguru artatzen ditu haurtzaroaren eta familiaren arloan zein haurtzaroa babesteko esparruan.


Pertsonaia itzaltsuak | Artitz Guggenheim Bilbao\nHirigintza | Artea eta gizartea | Artea eta historia | Artearen historia | Eragin artistikoa | Gizarte-kronika | Sociedad Bilbaína | Bilbo | Bizkaia | Pertsonak\nXIX. mendea baino lehenagoko bilbotar entzutetsu asko daude, Espainiako historian toki bat izan dutenak egindakoengatik, eta merkatarien semeak edo Estatuaren zerbitzariak zirenak.\nHonako hau XIX. mendearen amaierako Bilboko pinturari buruzko saiakera bat denez, ezin naiz luzaz aritu pertsonaia horien gainean, baina batzuk gogora ekarri nahi nituzke, Bilboko Udalak 1883an proiektatu eta 1892an inauguratutako eraikin berriaren fatxadan egin zuen moduan.\nEraikinak Carrarako marmolez egindako bi estatua ditu apaingarri harmailadian, Legea eta Justizia irudikatzen dituztenak1; solairu nagusian lau figura daude: bi heraldoak eta bi mazolari, eraikinaren alboetan2. Eta azken solairuan, Bilboko historiako bost pertsonaia nabarmenen erliebedun bost tondo edo busto daude: hiriaren sortzailea izandako Diego Lopez V.a Harokoarena; Antonio Javier Gardoqui kardenalarena; Tristán de Leguizamónena; Juan Martínez de Recalde almirantearena, eta Nicolás de Arriquíbar ekonomialariarena3.\nHiriaren fundatzailea eta kardinala alde batera utzita, azter ditzagun azken hiru pertsonaiak eta horien garrantzia. Tristán de Leguizamón (1492–1595) bilbotar ospetsu bat izan zen. Haren familia probestu handia izan zen Bilboren sorreran, hau da, monarkari Bizkaiko jaun gisa zegozkion errentak eta errege-eskubideak biltzeaz arduratzen ziren; 1526tik 1529ra bitarte, “Gaztelako Guardia Zaharretako” kapitaina izan zen Italian, zalditeria arin lantzadunean. Leguizamónek nobleen ezaugarri guztiak zeuzkan: dorretxea eta lursailak zituen, militarra zen, eta merkataria. Udaletxea kokatuta dagoen orubea, hain justu, San Agustin komentua eraikitzeko laga zuen Tristánek, 1515ean4.\nBestalde, Juan Martínez de Recalde (1543–1588) itsasontzi-kontsignatario baten semea zen, eta hiribilduko alkatea izan zen. “Hiriko merkatarien eta itsasontzi-maisuen unibertsitatean” hasi zen, probestu edo zergari gisa, baina, nahiago zuenez jarduera militarra, Armadako almirante izaten amaitu zuen. Recalde Francis Drake kortsarioaren garaikidea izan zen, eta haren erasoetatik babestu zituen Espainiako kostak. Ingalaterrako Jardunaldian parte hartu zuen, Armada Garaiezina deituan, “Bizkaiko eskuadraren” buru, Medinasidoniako duke ezgaiak zuzendu zuen espedizioko almirante jeneral eta bigarren buru gisa. Handik itzulita, Coruñan hil zen. Lan hauen egilea da: Informe sobre la fábrica de naos en las costas de Vizcaya, Guipúzcoa y Cuatro Villas (1581) eta Relación de las medidas que han de tener los mástiles y vergas para los galeones de la armada (1584). Recaldek Sendeja kalean zituen etxea eta baratzea.\nHirugarrena, Nicolás de Arriquíbar (Bilbo, 1714–Madril, 1775), artile-salerosle baten semea, ekonomialaria zen, eta Nautika Eskolako Matematikako Katedran ikasi zuen. 1741ean, familia-negozioa ireki zuen Madrilen, eta, aldi berean, beste euskal merkatari batzuen ordezkaria zen; horrela egin zen Gardoquiren lagun. 1760an Bilbora itzuli zen, eta bitan izendatu zuten Kontsulatuko buru; gainera Euskalerriaren Adiskideen Elkarteko kide egin zen, elkartea sortu eta gutxira. Funtsezko liburu bat idatzi zuen, Recreación política, eta ondorengo urteetan Bilbon indarrean mantendu ziren zenbait ideia aipatu zituen bertan5:\nIndustria nekazaritza bezain sektore produktiboa zela, eta lan “probetxugarria” sortzen zuela hark ere.\nKontsumoa garrantzitsua zela ekoizpenaren jatorri eta kausa gisa; neurrizko luxuari begirako jarrera positiboa babesten zuen.\nIrabazi indibidualak eginkizun ekonomiko dinamizatzailea bete behar zuela, edozein negozio garatzeko.\nProtekzionismo moderatua behar zela kanpo-merkataritzan, eta zerga-sistema aldatu behar zela.\nHiribilduan hazkunde-estrategia bat behar zela alderdi guztietan, bizi kalitate hobea lortzeko.\nBere bizitzan ere, Arriquíbarrek Londresekiko artile-negozioak handitzearen aldeko apustua egin zuen, eta zalgurdien fabrika bat izan zuen, baita zetazko ehunen beste bat ere, eta Euskalarriaren Adiskideen Elkarteari proposatu zion gazitze-lantegiak zabaltzea (arraina gazitu, eskabetxatu eta aberasteko), dena kanpoan merkaturatzeko.\nHaren jarraitzaileetako bat izan zen Diego María de Gardoqui (Bilbo, 1735–Turin, 1798), Bilbon jaioa, zortzi anai-arrebatan laugarrena (kardinala gazteena izan zen). Merkatari baten semea, Londresera bidali zuten ikastera, eta handik ideia berriak ekarri zituen negoziorako, eta Ingalaterrarekiko eta Massachusettsekiko merkataritzan aritu zen. 1777an, Bilboko Udaleko kontu-errejidore aukeratu zuten, eta Karlos IV.aren ogasun-ministro izatera iritsi zen (1792–96). Espainiak AEBrekiko zituen negozioen arduradun zela, era guztietako ondasun logistikoz eta finantzarioz hornitu zituen iparramerikar matxinatuak haien Independentzia Gerran. 1789ko apirilaren 30ean, Gardoqui New Yorken zegoen, herrialdearen orduko hiriburuan, George Washingtonek kargua hartu zuenean AEBko lehen presidente gisa. Turinen enbaxadore zenean hil zen6.\nBilboren garapenerako eta hedapenerako funtsezkoak izan ziren Frantziako Iraultzaren aurreko pertsonaiei buruz ari garela, beste bat ekarri behar dugu gogora, hezur-haragizkoa izan ez arren, aipatu gabe utzi ezin duguna: Bilboko portua, hain zuzen, hura izango baitzen etorkizuneko merkataritza eta industriaren oinarria; portua eta kaiak izan ziren hiriko ekonomiaren erdigune topografikoa7.\nJoaquín Ignacio de Barrenechea (1681–Haga, 1753) ere ekarri behar dugu gogora, Begoñako elizatean jaioa8, hiribilduko merkatarien semea. Ogasun-kontseilaria izan zen 1720an. Filipe V.ak Portuko markes titulua eman zion 1741ean, bere zerbitzuen ordainetan. Aipatzen da Francisco de Goyak egin zuen erretratu onenetako bat haren biloba Rita Barrenechearena (1757–1795) dela9, zeina baitzen Carpioko kondesa ezkontzaz eta Solanako markesa amaren aldetik. Rita idazle aitortua izan zen bere garaian, emakume ilustratua, Jovellanosen laguna. Rita, begirada indartsu eta adia duela, dantzari baten modura paratuta dago erretratuan, oinak gurutzatuta (baita eskuak ere) eta zapata brodatu dotoreekin; silfide eta aszeta arteko nahasketa dirudi. Margolana nolabaiteko elkarrizketa isila da modeloaren eta margolari ikuslearen artean, zeina baitago liluratuta bilbotarraren fintasunarekin. Hiribilduko emakume guztien antzera, hura ere beltzez janzten zen ia beti.\nBegirada indartsu eta malenkoniatsu horren bitartez, XVIII. mendeko Bilbon sar gaitezke orain. Frantziako auzokoekin izandako bi gatazka belikok eman zioten hasiera mendeari: Konbentzioaren Gerrak eta Independentzia Gerrak.\nBernabé Garamendi Zaldívar (Bilbo, 1833–Bilbo, 1898), eskultorea, otxandiar jatorriko familia bateko kidea; lehengusu zuen Edesio de Garamendi (1849–1899), Bilboko udal-arkitektoa. Lantegi bat izan zuen Erribera kalean, eta luzaroan Basterra familiarekin partekatu zuen etxebizitza, Goienkaleko 8. eta 10. zenbakietan. Berak egina da Uribarren eta Aguirrebengoa bankarien Lekeitioko mausoleoa (1886). Serafín de Basterra Eguiluz (1850–1927) Garamendiren kidea izan zen. Manuel eta Higinio semeak ere artistak izan ziren. Basterrak egin zuen Santiagoko elizaren dorre nagusia, baita harrizko ate nagusia eta bertako hiru aldareak ere. Vicente Larrea Aldama (1852–1922), modelatu eta marrazketa apaingarriko irakaslea Arte eta Lanbideen Eskolan. Parisen bizi izan zen, eta handik itzultzean Maumejean beirateak ekarri zituen Espainiara. Haren lan publiko garrantzitsuena Samaniegori Guardian egindako monumentua da (1883), burdinan galdatua Santa Ana de Bolueta enpresan, eta Severino Achúcarro arkitektoak diseinatutako kiosko batek apaindua. Harena da, halaber, Deustuko Unibertsitateko patioko Ama Birjina (1890). Larreak Erribera kaleko 14. eta 15. zenbakietan izan zuen lantegia. [itzuli]\nFonsecako harriz egindako heraldoak eta mazolariak Bernabé Garamendi, Serafín Basterra eta Vicente Larrea eskultoreek landu zituzten; bazkideak ziren, eta Erribera kalean zuten lantegia. 35.000 pezeta jaso zituzten. [itzuli]\nDiego Lopez Harokoa, Gardoqui kardinala eta Juan Martínez de Recalde irudikatzen dituzten hiru bustoak ere (2.000 pezeta bustoko), fatxadaren goiko aldean erdian kokatuak, Garamendi, Serafín Basterra eta Vicente Larrea eskultoreek egin zituzten. Beste biak, ertzetakoak, Tristán Díez de Leguizamón eta Nicolás de Arriquíbar irudikatzen dituztenak, Tomás Fial eskultoreak egin zituen; Kristo kalean zuen lantegia azken horrek. Lan horien epaile artistikoak izan ziren Juan Barroeta, Antonio Plasencia, Anselmo Guinea, Joaquín Rucoba, Edesio Garamendi, Severino Achúcarro, Laureano Jado Santamaría eta Enrique Epalza, eta baztertu egin zituzten honako hauek estatuak egiteko aurkeztutako proiektuak: Alfredo Lucarini y Cía. (Colón de Larreategui kaleko 18. zenbakian zuten lantegia), Anselmo Nogués (Bartzelonakoa) eta Carlos Palau (Zaragozakoa). [itzuli]\nKomentua ez zuten amaitu 1664an; 1808an frantsesen aurka agertu ziren frantziskotarrak kanporatu egin zituzten; 1833an, bertan kuarteleratzen utzi zieten karlistei; eta 1863an udalak desjabetu egin zituen, udaletxe berria eraikitzeko. [itzuli]\nRecreación política. Reflexiones sobre el Amigo de los Hombres en su tratado de población, considerado con respecto a nuestros intereses, Tomás de Robles y Navarro, Gasteiz, 1779, 2 lib. (J. Astigarragaren eta J. M. Barrenechearen edizioa eta aurretiko azterketa), Euskal Estatistika Erakundea, Bilbo, 1987. [itzuli]\nBilboko ikasketak amaitutakoan, Diego María de Gardoquik (1745–1799) Londresen igaro zituen zazpi urte, ingelesa eta bertako merkataritza-jarduerak ikasten. Gero, familiaren negozioan sartu zen; nazioarteko merkataritzan aritzen ziren, eta merkataritzako ontzidia zuten. Gardoqui diplomazialari gisa nabarmendu zen, kontsul nagusia izan baitzen Londresen, eta negozioen arduradun New Yorken. Iparramerikar matxinatuei hornigaiak bidali zizkien, eta lagungarri izan zitzaizkien, Saratogan ingelesak garaitzeko. 1789ko apirilaren 30ean, Diego de Gardoquik George Washingtonek AEBko lehenengo presidente gisa kargua hartzeko egindako ekitaldian parte hartu zuen, New Yorken, herrialdeko hiriburua zena orduan. 1792–94 biurtekoan, Bizkaiko Jaurerriko diputatu nagusia izan zen. Era berean, Karlos IV.aren ministroa eta Ogasun Bulego Unibertsaleko idazkaria izan zen, eta enbaxadore-lanetan aritu zen Holandan, Sardinian eta Turinen. Azken horretan hil zen. Ikusi E. Beerman, “El bilbaino Diego de Gardoqui: El primer embajador español en los Estados Unidos (1784–1789)”, 1990eko martxoaren 20an Amerika Etxean (Madril) emandako hitzaldia. [itzuli]\nUdaletxean, non Zabalgunerantz begira ageri diren Recalde eta Arriquíbar, atzeko fatxadaren ezkerreko alboan Bilboren altitude ofiziala (itsas mailaren gainetik 8,804 metro) adierazten duen iltze topografikoa dago. Iltze hori oinarritzat hartuta lan egiten du Doitasun Handiko Nibelazio Sareak, Geografia Institutu Nazionaleko mapa eta plano topografikoak egitea ahalbidetzen duenak. Lehen, 1797tik aurrera, Hidrografia Zuzendaritza zen, eta horrek erabaki zuen udaletxeak izango zirela hiri batek itsas mailaren gainetik zenbateko altuera duen zehazteko erreferentziazko puntuak. [itzuli]\nJoaquín Ignacio de Barrenechea (1681–Haga, 1753), Begoñako elizatean jaioa eta hiribilduko merkatarien semea. Quiton egon zen, bertako gobernadore baitzuen osaba, eta militar izatetik diplomazialari izatera igaro zen; ondotik, 1720an, ogasun-kontseilari izatera iritsi zen. Filipe V.ak Portuko markesaren titulua eman zion 1741ean, bere zerbitzuengatik, eta ondoren enbaxadore-lanetan aritu zen Herbehereetan; bertan hil zen. Bilboko portuaren eta bertako merkataritza nahiz industriaren defendatzaile sutsua izan zen, eta Hagatik ekarri zuten haren gorpua, hiribilduan lur emateko. Hark idatzitako gutunak Euskadiko Artxibo Historikoan daude. [itzuli]\n1794ko artelana, olio-pintura mihise gainean, 180 x 120 cm, Louvre museoa. Ritaren silueta fina mamu baten antzera mamitzen da lerrotan egituratutako atzealde liso baten gainean, oso Velázquezen tankerakoa. Baliabide erretorikorik gabeko erretratua da, euskal soiltasunaren irudia, oso kolore gutxirekin eraikia; gonaren beltza eta grisak nabarmentzen dira, eta horiekin kontrastea egiten dute mantelina zuriak eta buruko begizta arrosak. Gona, beltzaren erabileraren maisulana da, eta hiru zuri desberdin daude: mantelina grisaxka gardenarena, alkandoraren zuri enpastatuagoa eta antxume-larruzko eskularruen zuri hautsia. Haizemaile itxi bat dauka eskuineko eskuan. Oinordeko batek, Socorroko markesak (Madril), Carlos Beisteguiri saldu zion margolana 1912an, eta horrek Louvre museoari laga zion 1942an (eta dohaintzan eman 1953an). José María de Areilzak honela deskribatu zuen garai hura: “Bilboko gainerako emakumeek jantzi ilunak erabiltzen zituzten, oro har. Zetazko gonak, jaka beltza edo zuria eta ilearen zein begien edertasuna nabarmentzen zuen zetazko kapusaia erabiltzen zituzten. Kapusaia naturaltasunez eta dotoreziaz erortzen zitzaien sorbalden gainean. Bilboko emakumeak harrokeriaz ibiltzen dira, eta oinkada dotorea dute. Asko zaintzen dituzte oinetakoak eta galtzerdiak”. Hemen: “Bilbao en 1822”, Euskalerriaren Adiskideen Elkartea, 1. urtea, 1. koadernoa, 1945, 62. or. [itzuli]


Gaiak: Drogak, gazteak eta arriskuak - Euskonews\nGazteak eta arriskua, arriskua eta gazteak, askotan elkarrekin joan diren terminoak ditugu. Jendarte talde honetan droga aldagaia sartzen badugu, argi ikus dezakegu emaitza: gazteak ondo pasatzean eta gozatzean bakarrik pentsatzen duten drogazaleak dira. Kolektibo bat hartzen dugun bakoitzean hauen ezaugarriak orokortzen baditugu, halabeharrez arazoak aurkituko ditugu. Baina, orokortasun hauek, egiazkoak al dira? Pertsona guztiak noizbait izan dira gazte, eta gaztetan, drogekin, era batean edo bestean erlaziorik ez edukitzea zaila izaten da.\nArgi daukagun gauzatariko bat, gaztearen nortasunaren eraikuntzan, aisiak daukan pisua da. Aisia norberak bere buruari lehentasuna ematen dion denbora baita. Bakoitza gustuko dituen jardueretan aritzen da denbora horretan. Gero, denbora hori murriztuz doa bizitzaren joan–etorrien ondorioz eta bukaeran, zahartasunarekin batera, berriro bueltatu egiten da.\nGaur egungo gazteak beste garai batzuetakoekin konparatzeak (lotsagabeagoak/atseginagoak...) ez dauka inolako zentzurik, gure gizartean azken urteotan gertatutako funtsezko aldaketengatik; hauek, gure errealitatea eraldatu dute, hona hemen adibide batzuk: gazteon erosketa ahalmena handitu egin da, inoiz baino sustantzia aniztasun gehiago dago, informazio iturri asko daude sustantzia berriak lortzeko edo bakoitzak berea fabrikatzeko.\nGazteak, drogen debekuaren kontraesanaz konturatuta, adituen esanak txorakeri bezala hartzen dituzte. Gainera, gain informazio hauek, modu nahasi batez agertzen dira askotan, hezigarritasun balioa galduz. Eta familia gehienetan, gurasoekin drogei buruz hitz egiterakoan “ez zaitez drogatu” edo “kontuz drogekin” esaldiak erabili ohi dituzte. Beste aldetik, instituzioen mezu debekatzaileak entzuten dira behin eta berriz. Jasotzen duten informazio gehiena lagun artetik edo komunikabideetatik dator, mezuetan kontradikzio inportanteak emanez eta gaiari aurre egiteko zailtasunak areagotuz.\nBeste batzuen artean, hauek dira gai hau era koordinatuan eta osasuntsuan lantzea zailtzen dituzten faktoreak. Arriskua beti hor egon behar den faktorea da, beraz gure helburua, arrisku hauek murrizteko moduak aurkitzea izan behar du. Baina era berean, pertsonek bere gorputzean esperimentatzeko duten askatasuna zalantzan jarri gabe. Konplexua izan arren, bi aldeen arteko oreka bilatu behar da emaitzan. Efektu onuragarriak aprobetxatzeko beharrezkoak diren sustantzia–pertsona erlazioak indartu behar ditugu suerta daitezkeen eragin negatiboak ahalik eta gehien murriztuz. Drogak ez dira desagertuko, horregatik hauekin harreman osasuntsuagoak edukitzeko beharrezkoak diren baldintzak aurkitzen ahalegindu behar gara. Medikamentuekin egiten hasi ginen (bide luzea falta den arren), orain aisialdirako edo dibertimenduzko sustantzietarantz bideratzeko ordua heldu da.\nDroga ilegalen efektu kaltegarriak murrizteko ezinbestekoa da jarraibide batzuk zehaztea. Droga “gogorren” eta “bigunen” arteko desberdintasunekin bukatzea, onura baino kalte gehiago egiten baitute.\nHistorian zehar betidanik gustatu zaigu kanpoko errudunak bilatzea norberarengan eraginak ekidin eta errua guregandik aldentzeko. Erredukzionismoa ez–seguruen eta kakatien gordelekua da. Bizi dugun errealitatea konplexua denez, ez dezagun partea osotasun bezala hartu. Gazteok ez gara “Callejeros” edo “La familia Brady” moduko saioek erakusten dutena. Guztia ez da zuria edo beltza, gris koloreko kategoria ugari daude, eta sailkatzeko zailak dira. Gizakia eraiki dugun arrazoizko buruhauste honetan jartzeko zaila den pieza bat da. Gazteak beti izan dira eta izango gara murrizketa hauek baino gehiago.


Robota negarrez | Tartea | Berria\nSanferminetan Iruñean izan den orok ikusi ditu, ezinbestean, eta, gizaki itxura duten arren, gizakia baino gehiago dira, eboluzioaren hurrengo urratsa: ziborgak.\nSofistikazio handiagoko gizakiak dira sanferminetako ziborgak. JAGOBA MANTEROLA / ARGAZKI PRESS\nEzinezkoa da sanferminetan gizakiaz hitz egitea. Bai, behintzat, gizaki soilaz hitz egitea. Bestelako gizaki motak ere agertzen baitira festetan. Beste sofistikazio maila bateko izakiak, eboluzioaren bidean urrats bat aurrerago dauden entitate biologikoak: ziborgak. Kito dira Iruñean gizon-emakume gorputz biluziak, eta haragiaren berezko ahulkeriak. Beste urrats bat egin du gizakiak sanferminetan. Lerro zuzena marraztu daiteke kobazuloetan lehen makila erabiltzen ikasi zuen lehen hominido haren eta sanferminetan osagarriz beteta dabiltzan beste gizaki horien artean. Teknologia biologikoen abangoardia da Iruñeko kaleetakoa, eboluzioko zenbait teorialari kritikoren arabera (Hidalgo, G., 1985, eta Ruiz, E., 1988). DNAn ditugun akatsak zuzentzeko esperimenturik puntakoenak. Betiko ametsa laztandu daiteke hemen: Agur heriotza, kaixo hilezkortasuna.\nEtikoak dira galderak sanferminetan, horregatik, eta bizia da eztabaida kale txoko guztietan. Zer da ziborg bat? Zer gizakia? Bihotz formako zenbatgarren betaurrekoak erostean gainditzen ditu batek gizakiari berez dagozkion muga biologikoak? Non bukatzen da humanoidea, non hasten robota? Zein izan daitezke balizko gurutzaketa baten emaitzak? Emango zure terminalaren telefono zenbakia? Ez dago adostasunik zientzialarien artean.\nIzan dira ikerketa serioak egiteko saio gutxi batzuk jadanik (Asimov, I., 1950; Rubio, M, 2007). Baliagarri izan dira lehen saio horiek, halere, ziborgen oinarrizko festa beharrak ulertu, eta haiei nola erantzun jakiteko. Hauek dira ondorioak: txarangak (asko), pizgarri likido eta solidoak (gehiago), beste ziborgak (neurrian) eta deskantsua (gutxi). Horiekin fresko iraun dezake sanferminetan ziborg batek.\nZientziatik urrun, mito asko dago, ordea, ziborgen inguruan, eta hedatuta dago ziborgak nekatu ere ez direla egiten dioen leienda (Urionabarrenetxea, C., 1945, eta Martinez, A., 1988). Faltsua da sinesmena, ordea. Nahikoa izan da ziborg bati egun beteko jarraipena egitea horretaz ohartzeko. Esnatzen denean (horri esnatzea esaten ahal bazaio), 1,78 litro ur edaten ditu, eta 241 gramo gaileta jaten. Dutxatu, jantzi, eta atera egiten da. Jarraipena zaildu egiten da hor, baina bat-batean betaurreko argitsuekin azaltzen da. Gauean okerrago ikusi ahal izateko erosiak (2 euro), eta buru gainean belarri batzuk jarri ditu, gutxi entzun beharrean, batere ez entzuteko. Hominido masan desagertzen da.\nErdi gizaki, erdi robot\nZiborga da, masaren erdian koska bat gorago sumatzen du bere burua. Kontrolpean du dena. Badakizki neurtzen litroak, gramoak eta orduak. Ez du nekerik. Bera da eboluzioa. Areago: aingeru bat da, edertasunaren jainkosa klasikoa, santu bat. Bera da San Fermin. Festaren luzapena da bere puntako teknologiako gorputza, eta hori adierazten dute erosi berri dituen belarritako dirdiratsu eta ezpata fluoreszenteak ere: «Pi, pi, pi! Gertatu da fusioa».\nOrdu batzuetara (13,2 ordu, zehazki), nekatuta sumatzen du bere burua subjektu ikertuak, bakarrik eta ahul eguzkipean. Biluzik, eta ahaztuta. Amorratuta eta suminak harturik heltzen da etxera. Nekez, eta dorpe. Ohe gainean abailtzen da. Loak hartzen du. Ziborga da: robota %50, eta gizakia beste %50. Gizakia, beraz, ehunekorik handiena. Kobazuloetan lehen makila erabiltzen ikasi zuen hominidoa da, funtsean, puntako teknologiaz jantzia.


BBVA Kolektiboak Mailegu Pertsonala | BBVA\nInteres-tasan %1eko hobaria izan dezakezu 600 €-ko edo goragoko zure nomina BBVAn helbideratu eta kontratuaren indarraldi osoan mantentzen baduzu.\nZure Kolektiboak Mailegu Pertsonala eskatzea oso erraza da:\nMaileguaren UTBa kalkulatzeko, kontuan hartuko dira posta-gastuak, eta 2022an 0,75 € izango dira hilean. Kontu korronte bat ireki behar izanez gero soilik mailegu hau kudeatzeko, eta ez badira betetzen kontua mantentzeagatiko komisiorik ez izateko baldintzak, komisio hori 120 €-koa izango da urtean.\nGogoan izan Kolektiboak Mailegu Pertsonalaren prezioan %1eko hobaria izateko BBVAn helbideratu behar duzula 600 € edo goragoko zure nomina.\nEskatu BBVA Kolektiboak Mailegu Pertsonala\nInteres-tasan %1eko murrizketa izatea aukeratzen baduzu, zure nomina BBVAn helbideratu beharko duzu maileguaren iraunaldi osoan.


Berreskuratu | Dominios.es\nRed.es enpresa erakunde publikoak garatutako Gatazkak epaiketaz kanpo ebazteko sistema ".es" domeinua duten izenak erabiltzeari buruz, nazioartean aplikatzen direnetan oinarrituta dago, baita Interneteko domeinuen izen-sistema kudeatzen duten jarduerak burutzen dituzten erakunde eta nazioarteko erakundeek emandako aholkuetan ere.\nDagoeneko esleituta dagoen ".es" domeinuko izen baten aurretiazko eskubideak izatea beharrezkoa da sistema hori erabiltzeko, 2005ko azaroaren 7an onartutako Gatazkak epaiketaz kanpo ebazteko prozeduraren araudiaren, arabera.\n".es" domeinuko izena erregistratzerakoan, izaera espekulatiboa edo gehiegikeriazkoa, dela arrazoitu eta akreditatu behar da eta bereziki:\n".es" domeinu-izena beste termino baten berdina edo berdintsua izatearen arrazoiak, auzi-jartzaileak beste termino horren gaineko aurretiazko eskubideak dituela esaten duela; eta\nauziaren xede den domeinuaren izenaren edo izenen gain auzi-jartzaileak eskubiderik edo legezko interesik ez duela uste izatearen arrazoiak; eta\ndomeinu-izena erregistratu egin dutela edo asmo txarrez erabiltzen ari direla uste izatearen arrazoiak.\nDena den, auzia Red.es enpresa-erakunde publikoak akreditatutako Gatazkak epaiketaz kanpo ebazten dituenaren aurrean jarri behar da, Gatazkak epaiketaz kanpo ebazteko prozeduraren araudiaren "13. artikuluaren" arabera.\n".es" domeinu izena duten gatazkak epaiketaz kanpo ebazteko sisteman ezagutzea komeni den hainbat rol daude:\nRed.es enpresa-erakunde publikoa, kasu honetan bere funtzioak ondokoak dira: Hornitzaileek dituzten eginbeharrak zaintzea eta adituak ezarritako konponbideak gauzatzea.\nHornitzailea, dirua irabazteko asmorik gabe demandak administratzen dituen erakundea da eta demanden izapidetzea zaintzen du Araudian ezarritakoaren arabera, adituak inpartzialtasunez eta askatasunez izendatuz.\nAldeak: auzi-jartzailea, hornitzailearen aurrean eta demandatuaren aurka demanda jartzen duen pertsona fisikoa edo erakundea, eztabaidagai den ".es" domeinuaren jabea.\nAditua: gatazkak epaiketaz kanpo ebazten esperientzia duen profesional akreditatua, eztabaida zorroztasun eta askatasun handiz konponduko duena, eskaeraren eta erantzunaren edukia kontuan hartuz.\nGatazkak epaiketaz kanpo ebazteko prozedurari ezingo zaio ekin ".es" domeinu izenaren ezereztatze prozedura bat irekita egonez gero. Edonola ere auzibidea beti zabalik egongo da Aldeentzat, demandaren egoera bata ala bestea izan.\nHornitzaileek ezarritako tarifa ".es" domeinu izenen gatazkak epaiketaz kanpo ebazteko 1.400 da.\nEskaera konpontzeko, adituak kontuan hartuko ditu aldeek aurkeztutako aitorpenak eta agiriak.\nAdituak, eskaera jarri eta batezbeste 2 HILABETEko epean ebazpen arrazoituaren bidez, konponbidea aurkituko du demandaren asmoarekin bat etorriz, eta hortik kanpoko kontuak ezin izango ditu erabaki.\nDRPa arautzen den aginduaren 13. artikuluaren arabera, auzi-jartzaileak demandan lortu nahi duena azaldu beharko du, hau da, auzi-jartzaileari domeinu izena besterentzea edo ezeztatzea.\nBeraz, adituak honela ebatzi dezake:\nDemanda aintzat hartu\nKasu honetan adituak ondokoa ados dezake:\nDomeinu-izena auzi-jartzaileari besterentzea. Kasu horretan, erabakia alde biei eta Red.es-i jakinarazi eta hilabete batera gehienez transmisio eskaera bat bidali beharko du transmisionDRP@dominios.es helbidera. Eskaera jaso ondoren, auzi-jartzaileari domeinu-izena besterenduko zaio.\nTransmisio eskaera gatazkak epaiketaz kanpo ebazteko prozeduran idatzitako ebazpenaren arabera:\nAzken erabiltzaileak kudeatutako domeinuarentzat\nDomeinu-izena ezeztatu eta libreki esleitzeko geldituko da. Auzi-jartzaileak demandan eztabaidagai den domeinu-izena transmititu nahi duela adierazten ez badu.\nDemanda aintzat ez hartzea.. Hori hala balitz, adituak demandatuak arrazoia duela esango du eta, ondorioz, domeinu-izenak lehengo jabearena izaten jarraituko du.\n30 eguneko epean alde bietako edonork Red.es-i eskumena duen epaitegi batean prozedura judiziala abian jarri duen agiri akreditatu baten berri emango balio, Red.es-ek erabakia ez du gauzatuko eta bertan behera utziko du prozedura judizial hori amaitu dela jakin arte, organo judizialak bestelakorik esan ezean.\nGatazkak epaiketaz kanpo ebazteko prozeduraren gidaliburua (.pps, 289 KB)\nBarkatu eragozpenak. Orrialde hau ez dago erabilgarri euskaraz.\nMesedez, klikatu hemen gaztelaniazko bertsiora joateko.


Olga Sanz preso sopeloztarrari lau eguneko baimena eman diote - Hiruka.eus\nPolitika Sopela 2017-03-10 13:12\nOlga Sanz preso sopeloztarrari lau eguneko baimena eman diote\nOlga Sanz Martin ETAko Bizkaia komandoko kide ohiari lau eguneko baimena eman dio José Luis Castro Espainiako Auzitegi Nazionaleko epaileak, SER irrati-kateak zabaldu duenez. Aipatutako iturriak azaldu duenez, magistratuak kontuan hartu omen du presoak "espetxe-zigorraren erdia bete eta erakunde terroristatik zein EPPKtik bereizten duen dokumentu bat sinatu duela". Halaber, "biktimei barkamena eskatu" ei die eta "damututa" omen dago.\nSER irrati-kateak gaineratu duenez, "Olga Sanz Martinezek egindako delituak aitortu dituela eta erantzukizun zibilari aurre egiten hasi dela dio epaileak". Justiziari laguntzeko prest agertu omen da, "egindako delituak argitzeko informazioa ematerako orduan".\nBestalde, espetxe-barruan "tatxagabeko jokabidea" ei dauka: "gatazkak saihesteko, bitartekari lanak egiten ditu. Bestalde, joskintza-tailerraren ardura dauka, eta lantalde teknikoak finkatutako tratamendu-jardueretan laguntzen du".\nSopela / Politika\nPintaketak egin dituzte berriro Sopelako Herriko Etxean\nAdierazpen instituzionalaren kontra bozkatu arren, pintaketakaz ez du bat egiten Sopelako EH Bilduk\nPSE-EEren egoitzaren kontrako pintaketak gaitzetsi ditu Sopelako Bozeramaileen Batzordeak\nEAJk erabakitze-eskubideari buruz daukan iritzia berbabide, etzi, Sopelan


Bigarren eta azken asteburura iritsi da Azpeitia Dantzan egitasmoa | El Diario Vasco\nAzpeitiaBigarren eta azken asteburura iritsi da Azpeitia Dantzan egitasmoa\nEL DIARIO VASCO AZPEITIA. Viernes, 13 julio 2018, 02:09\nPasa den asteburuan eman zitzaion hasiera Azpeitia Dantzan egitasmoari. Oraingoan, asteburu honetan, beste hiru saio izango dira eta, honenbestez, aurtengoz amaitutzat emango da dantzara gonbidatzen duen eta herriko hainbat dantzari taldek eskaini ohi duten programazioa. Hiru saio ikusteko eta gozatzeko aukera izango da gaurtik igandera bitartean. Honela, gaur, 23:00etatik aurrera, Sanagustin kulturgunea dantzaleku bihurtuko da, hala nahi duenak, bertan dantzatu dezan.\nSahatsa dantza taldearen tartea izango da bihar, zapatua. 20:00etan hasiko da emanaldia Plaza Txikitik abiatuko den kalejirarekin eta ondoren plazan izango da ikuskizuna.\nLapurtar makil joko eta kontradantzarekin ekingo diote Sahatsakoek emanaldiari. Bidasoako lurretan, Bera, Arantza eta Lesakako doinuek girotuko dute gero saioa. Bidasoa utzi eta Nafarroako erriberara igaroko dira. Ondoren, Gipuzkoako brokel eta uztai jokoekin jarraituko dute eta Zuberoako doinuekin amaituko dute etenik gabeko dantza saioa.\nIgandean emango zaio amaiera Azpeitia Dantzan egitasmoari. Trikitixa erromeria eta dantza jauziak dantzatu ahal izango dira plazan, 19:00etatik aurrera.\nAurreko asteburuan eman zitzaion hasiera aurtengo Azpeitia Dantzan egitasmoari. Capoeira izan zen berrikuntzetako bat pasa den ostiralean. Ondoren, zapatuan, Itsasi Euskal Kultur taldearen tartea izan zen eta igandean, aldiz, publikoarekin urteroko zita izan zuten areto dantzetako ikasleek.\nTurismo teknikari plaza bete nahi du Iraurgi Berritzenek Loiolako bulegorako\nGipuzkoako taldezkako xake ligaren bosgarren jardunaldia, gaur, Azpeitian\nFinaliza mañana el plazo para solicitar las viviendas públicas que promocionará el Consistorio Casi 80 equipos participarán mañana en el XV Rally Villa de Azpeitia


Estatu Batuetako Senatuak nahi ez den posta elektronikoaren aurkako lege-proiektua onartu du | Consumer\nEstatu Batuetako Senatuak nahi ez den posta elektronikoaren aurkako lege-proiektua onartu du\nMilioi eta erdi dolar arteko isunak eta bost urte arteko kartzela-epaiak jartzen dizkie spam-en jaulkitzaileei\nEstatu Batuetako senatuak lege-proiektu bat onartu du zabor-mezu elektronikoak bidaltzearen aurka (“spam”), praktika hori geldiarazteko. Lege hori aitzindaria da munduan, eta erregistro bat sortzeko oinarriak jartzen ditu. Erregistro horretan izena eman ahal izango dute spametik libratu nahi duten erabiltzaileek.\nEstatu Batuetako Gobernuak jakinarazi duenez, erregistro hori telefono bidezko publizitaterako sortu berri denaren antzekoa izango litzateke (dagoeneko 50 milioi estatubatuarrek eman dute izena); izan ere, eguneko edozein ordutan deiak egiten dituzten konpainiak, baita asteburuetan ere, zerrendan izena eman duten zenbakiak baztertzera behartzen ditu. Merkataritza Batzorde Federalak (FTC, ingelesezko siglak), sei hilabeteko epean erregistro hori sortzeaz arduratu beharko duenak, formula burutsu bat aurkitu beharko du, izan ere, telefonoen zerrendan ez bezala, posta elektronikoko helbideen zerrenda ez zaie “spammer-ei” emango, horiek beren jarduerarekin jarraitzeko erabil baitezakete.\n“Can Spam Act” izeneko legea, aldeko 97 botoz eta aurkako botorik gabe onetsia, pornografikorik eskatu ez duten “e-mailen” aurka dago, irudi fisikoa hobetzeko eta, hirugarrenik, bat-batean aberats bihurtzeko era guztietako konponbideak eskaintzen dituztenen aurka.\nNeurri hori, orain, Kongresura doa, eta “spammerak” edo “spam”-ren hedatzaileak identitate faltsuen edo goiburu engainagarrien atzean ezkutatzea debekatzen die, milioi bat eta erdi dolarreko isunak eta bost urte arteko kartzela-epaiak.\nMezuek, legeak ezartzen duenez, legezko helbideetatik etorri beharko dute, eta haien edukia “adv” (publizitaterako) laburdurekin adierazi, erraz iragaz daitezen.\nLegeak, gainera, debekatu egiten du norbanakoek “spammer-en” aurkako lege-ekintzak egitea. Aukera hori posta-hornitzaileentzat da.\nAzkenik, legea estatuen legeria partikularraren gainetik dago, nahiz eta kasu batzuetan, Kaliforniakoa kasu, federala baino zorrotzagoa izan. Gaur egun, Estatu Batuetako erdiek baino gehiagok onartu dituzte “spam-aren” aurkako lege propioak.\nBaina denek ez dute araudi hori behin betiko konponbidetzat hartzen. Urrutirago joan gabe, Timothy Murisek, FTCko presidenteak, aurreratu du erregistro horrek ez duela funtzionatuko, “spammerak” Estatu Batuetatik kanpo bizi diren horietako asko muga horiek errespetatzera behartzeko zailtasunak direla eta. Beste kritikari batzuentzat, zuloz betetako legedia da, eta “spammers” asko sartu eta lanean jarraitu ahal izango dute.\nley-eu proiektua spam


Doudeauville-en-Vexin - Wikipedia, entziklopedia askea.\nÉtrépagny, Longchamps eta Nojeon-en-Vexin\n162 (%55.3) 140 (%47.8)\nDoudeauville-en-Vexin Frantziako udalerria da, Eure departamenduan dagoena, Normandia eskualdean. 2013an 315 biztanle zituen.\n2007an Doudeauville-en-Vexin udalerrian erroldatutako biztanleak 297 ziren. Familiak 104 ziren, horien artean 13 pertsona bakarrekoak ziren (13 bakarrik bizi ziren emakumeak eta 13 bakarrik bizi ziren emakumeak), 30 seme-alabarik gabeko familiak ziren, 48 seme-alabak dituzten bikoteak ziren eta 13 seme-alabak dituzten guraso-bakarreko familiak ziren.\n2007an 119 etxebizitza zeuden, 106 familiaren etxebizitza nagusia ziren, 11 bigarren erresidentzia ziren eta 2 hutsik zeuden. 118 etxeak ziren eta 1apartamentu bat zen. 106 etxebizitza nagusietatik 88 bere jabearen bizilekua ziren, 14 alokairuan okupaturik zeuden eta 4 doan lagata zeuden; 3 etxek bi gela zituzten, 16 etxek hiru zituzten, 30 etxek lau zituzten eta 56 etxek bost zituzten. 74 etxek euren parking plaza propioa zuten azpian. 48 etxetan ibilgailu bat zegoen eta 51 etxetan bat baino gehiago zituzten.\nDoudeauville-en-Vexin udalerriko biztanleria-piramidea 2009an .\n2007an lan egiteko adina zuten pertsonak 180 ziren, horien artean 137 aktiboak ziren eta 43 inaktiboak ziren. 137 pertsona aktiboetatik 127 lanean zeuden (69 gizon eta 58 emakume) eta 8 langabezian zeuden (3 gizon eta 5 emakume). 43 pertsona inaktiboetatik 15 erretiraturik zeuden, 15 ikasten zeuden eta 13 "bestelako inaktibo" gisa sailkaturik zeuden.\n2009an Doudeauville-en-Vexin udalerrian 113 unitate fiskal zeuden, 317 pertsonek osaturik. Pertsona bakoitzeko diru-sarrera fiskalaren mediana urteko 19.292 euro zen. \n2007an zeuden 8 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen, 2 ibilgailuen saltze eta konpontze enpresak ziren eta 4 zerbitzu enpresak ziren.\n2000. urtean Doudeauville-en-Vexin udalerrian 5 nekazaritza-ustiategi zeuden.\nBNF: 15253443b (data)


Astolako igerilekuen kudeaketarako kontratuarekin jarraituko du Emtesportek, lizitazio berri bat zabaldu bitartean - Abadiño - Anboto.org\nAstolako igerilekuen kudeaketarako kontratuarekin jarraituko du Emtesportek, lizitazio berri bat zabaldu bitartean\nAnboto 2021-03-31 10:00\nAbadiñoko Udalak Astolako igerilekuen kudeaketarako kontratuaren nahitaezko jarraipena onartu du. Udalak alde bakarretik hartutako erabaki honen bitartez Emtesport enpresak azpiegitura kudeatzen jarraitu beharko du. MIkel Garaizabal alkatearen berbetan, "oinarrizko zerbitzu batetaz ari gara, ezin dena eten, eta kontratua luzatzera behartuta gaude". Abadiñoko EH Bilduren ustean, "iazko akats berdina" errepikatuko du udalak.\nEmtesport enpresak 2015eko apirilaren 1etik kudeatzen du Astolako kiroldegia eta igerilekuak. Bost urterako kontratua adostu zuen Abadiñoko Udalak enpresa horregaz, 2020ko martxoaren 31ra arte. Kontratua urtebetez luzatzea erabaki zuten orduan. Hala ere, epe hori amaituta, luzamendu berri baterako akordiorik ez da lortu. Horren aurrean, Abadiñoko Udalak kontratuaren nahitaezko jarraipena erabaki du, zerbitzu kontratu berri bat egin ahal izateko". Abadiñoko Alkateak nabarmendu duenez "udalak ez du berari ez dagokion euro bat gehiago ordainduko".\nAbadiñoko Independienteen (AI) bozeramale Javier Crespok erabaki hau hartzera "behartuta" aurkitu direla azaldu du. "Zerbitzurik onena eman gura dugu, eta azpiegitura itxiz gero ezingo genuke egin". Nabarmendu du udan igerilekuak zabalik egongo direla. Iazko kontratu luzamenduak pandemia egoera hartu zituela azaldu du. "Egoera mugatu egin gaitu zerbitzuaren lizitazio berri bat prestatzeko eta kudeaketa eredu berri baten alde lan egiteko".\nEH Bildu: "Ezkutuko luzamendua egin da"\nAbadiñoko EH Bildu oso kritiko agertu da erabakiagaz. "Igerilekuen zerbitzuaren kudeaketagaz gertatzen ari dena udal honen kudeaketaren ispilu da". Kualizio subiranistako bozeramale Mikel Urrutiak galdetu dio EAJk eta AI osatutako gobernu taldeari zertan egin duten lan azken hamar hilabeteetan. "Etxeko lanak ez egiteagatik kanon bat ordainduko dugu. Igerilekuak urte osoan zabalik egon balira bezala ordainduko dugu, eta udan baino ez dira zabalduko. Ezkutuko luzamendua egin da". Nabarmendu duenez, "iazko akats berdina errepikatuko du udalak".\nUrrutiak gogoratu du EH Bilduk lizitazio prozedura berri bat abiatzea proposatu izan duela. "Hala ere, ezetz esan diguzue hainbat bider. Orain, zerbitzurako kontratu berria landuko da. Berandu eta txarto egin da, garestiago aterako zaigulako".\nEH Bilduk iragarri du berraztertzeko errekurtsoa jarriko duela. Dionez, Abadiñoko Udalak Emtesport enpresagaz zuen kontratua eten egin zen 2019ko maiatzean.\nAbadiñoko EH Bilduren ustez "zentzugabekeria" da Emtesporti Astolako igerilekuen kontratua berritzea\nAnboto ots 11 Abadiño\nEH Bilduren arabera martxoaren 31n amaituko da egungo kontratua, eta udal gobernu taldearen asmoa Emtesport enpresari kontratua berritzea da; egun ...\nBeste herri batzuetako igerilekuak erabiltzeagatik ematen dituen laguntzak eskatzeko epea luzatu du Abadiñoko Udalak\nAnboto urt 22 Abadiño\nAbadiñoko Udalak martxoaren 31ra luzatu du beste herri batzuetako igerilekuak erabiltzeagatik eskaintzen duen diru laguntza eskatzeko epea.&...


Zigiluen posta-balioa: 0,39 y 0,42 €\nAutorretratuen jenero piktorikoa bi seilutan bildu da, bata Pedro Berruguete margolari gotiko-berpizkundekoari eskainitakoa eta bestea Mariano Salvador Maella margolari neoklasikoari eskainitakoa. Berrugueteren autorretratua Lázaro Galdiano Museoarena da eta Maellakoa San Fernandoko Arte EderrenErrege Akademiaren funtsen artean dago, biak Madrilen. Autorretratua artisten adierazpen-bide barrukoena da, haren nortasunaren ezaugarriak irudikatzea eta hilezkortasunaren nahia dakarrelako. Jenero horrek, artistak bere buruaren inguruan Berpizkundeaz geroztik duen autoestimuan oinarritzen da. Autorretratuari esker, margolariak bere estudioaren bakardadean, teknika eta arte-hizkuntza berriak esperimenta zitzakeen. Erretratu eta autorretratuetan, irudikatuaren psikologia adierazteko beharrak, denbora igaro ahala, jeneroaren ikusmen-adierazpena erabat aldatu zuen, keinuari, posturari eta irudikatutako pertsonaiaren jarrera zein mugimenduari mezua edo sentimendua aditzera emateko modu gisa duen garrantzia areagotu zelarik. Berpizkundetik XIX. mendearen bukaerara arteko autorretratuek haien egileak eta gaiaren protagonista ere zirenak errealitatean ziren bezala adierazten badituzte ere, XX. mendeko artistek irudikatutakoaren koloreari eta identitate metaforikoari ematen zioten garrantzi handiagoa, nahiz eta aurpegia eta begitartea desitxuraturik egon, irudikoaren identitatea salbu zegoen eta identifika zitekeen.\nPedro Berrugueteren autorretratua (Paredes de Navan jaio zena XIV. mendearen erdialdean eta Avilan hil 1504ean), oraindik gaztea zen gizona erakusten digu, txapelarekin eta berpizkundeko italiar eragina zuen orrazkerarekin, 1473 eta 1474 urteen bitartean Italian bizi izan zela eta. Gaztelara itzuli ondoren, bere arteak eboluzionatu eta adierazkortasun indartsuko gotikoaren tontorrera iritsi zen, nahiz eta bere erretratuak gizatiarrak egin, bere lanetan errealitate-sentsazioa nabarmena baita.\nBesteak ere, Mariano Salvador Maellarenak (Valentzia, 1739 – Madril, 1819), margolaria gazte zenean erakusten digu. Mengseren ikaslea eta 1795ean ganbara-margolaria izan zena, Goyarekin batera, erretratu ofiziala eta erlijio-gaiak landu zituen. Haren artean hemezortzigarren mendeko barrokoa eta neoklasizismoa nahastu zituen. Hainbat urtez bizi izan zen Italian eta han ikasi zuen fresko teknika, gero Errege-jauregiko horma-irudietan eta bobedetan erabili zuena.


Kimikari - Wikipedia, entziklopedia askea.\nKimikaria kimikan espezializatutako zientzialaria da. Kimikariek materiaren osaera eta beraien elkarreraginean parte hartzen duten propietateak aztertzen dituzte, ondorioz sortzen diren produktuak eta propietate horiek gizakiaren bizitzan aplikatzen dituzte.\nKimikarientzat interes berezia dute konposatuen propietateek, haien erreaktibitatea eta horien erabilera biokimika, farmakologia, kosmetika industria, elikagaien industria, materialen kimika, petrokimika, ingeniaritza, besteak beste.\nKimikariek beren ezagutzak erabiltzen dituzte substantzia ezezagunen osaera eta propietateak ikasteko; produktu naturalak kantitate handitan erreproduzitu eta sintetizatzeko eta substantzia artifizial berriak sortzeko prozesu errentagarrien bidez.\nKimikariak kimikako hainbat azpidiziplina espezializatu daitezke. Metalurgikoek eta materialen zientzialariek kimikariek jarraitutako hezkuntza eta prestakuntzaren zati handi bat partekatu behar dute. Ingeniari kimikoek ekoizpen industrialerako beharrezkoak diren prozesu fisikoak (berotzea, hoztea, nahastea, difusioa, etab.) Eta produktuen bereizketa eta arazketa lantzen dituzte, eta kimikari industrialekin eta beste kimikariekin lan egiten dute prozesu berrien garapenean. produktuak.\nOrriaren azken aldaketa: 17 uztaila 2021, 20:34.


Euskal Taldeak Europako Funtsen Dekretua babesten du, baina ohartarazi duenez: “Gure pazientzia ez da amaigabea”\nIdoia Sagastizabalek “erantzukizuna” erreklamatu du Covid-aren eraginez sortu den krisiaren kontra borrokatzea xede, Europak emango duen finantzaketa arautzeko araua baliozkotzeko orduan, baina Espainiako gobernuari eskatu dio “txipa aldatzea” eta Taldeekin eta Autonomia Erkidegoekin hitz egitea\nKongresuko Euskal Taldeak iragarri du Europako Funtsak bideratzeko Lege Dekretua babestuko duela. Idoia Sagastizabal diputatu jeltzaleak adierazi dituen erreparoen eta kritiken gainetik ere, araua baliozkotzeko osoko bilkuran EAJ-PNVko diputatu jaun-andreek arauaren alde bozkatuko dute “arduraz jokatzeko” eta bereziki “jokoan dagoena krisitik atera ahal izatea dagoelako”. “Jabetzen gara jokoan duguna dela ekonomia suspertzea, etorkizuna eta hiritargoaren itxaropena, funts horietan, guk hala adierazi dugulako, salbazioa ikusten dutelako”, gaineratu du Sagastizabalek.\nTestuinguru berean eta Euskal Taldeak Lege Dekretu honetan onesten ez dituen alderdiak nabarmendu ondoren, Idoia Sagastizabalek ohartarazpen serioa egin dio Espainiako gobernuari: “Arauak idazterako orduan gehiengo osoa izango bazenute bezala ari zarete, ez duzue inor kontuan hartzen eta gero, azken orduan, gure babesa nahi duzue. Alda ezazue zuen jokaera, alda ezazue txipa, hitz egin ezazue, eta akordioetara irits zaitezte Dekretuak hona ekarri baino lehen, horrela baino ezin izango dituzue azken orduko estualdiak saihestu (...). Nire Taldearen pazientzia, ez baita amaigabea”, amaitu du Sagastizabalek.\nDiputatu jeltzaleak era berean salatu du Espainiako gobernuak ontzat eman duen Lege Dekretuak “kudeaketa zentralizatua” islatzen duela, “Gobernuaren mende dagoena”. Era beran azaldu du agerian geratu dela “kogobernantzarik ez dagoela” eta kritikatu duenez “prozeduren izapidetzea arintzeko hartzen diren neurriak, hainbat kasutan, Estatuko Administraziora mugatzen dira”.\nDena dela, “Europak ohiz kanpoko finantzaketarekin eman digun aukera baliatzeko” helburuarekin, Euskal Taldeak iragarri du Dekretuaren aldeko botoa emango duela “enpresa sare erresilienteagoa eraikitzeko eta eredu ekonomikoa aldatzeko”, baina Espainiako gobernuari erreklamazio argia eginez: “adierazi diren erreparoak Konferentzia Sektorialean Lege Proiektu bidez edo Araudi bidez konpondu daitezela”.


Mundaiz bidea asfaltatzeari buruzko iradokizuna | Donostiako Eusko Alkartasuna\nwebmaster 2008-04-09 2016-12-14 No hay comentarios en Mundaiz bidea asfaltatzeari buruzko iradokizuna\nEusko Alkartasunak, Osoko Bilkuraren Araudia Organikoaren 137. artikulua oinarri, Mundaiz bidearen gaitze-, asfaltatze-, eta argiztatze-lanei buruzko IRADOKIZUN hau aurkeztu dio Ana Rivilla Hiri Mantentzeko zinegotzi delegatuari, Espazio Publiko, Obra eta Zerbitzuen Batzordean aztertu dadin.\nCristina Enea Lorategiarekiko paralelo doan Mundaiz bidearen ingurua egoera oso txarrean dago duela asko. Errepideak asfaltatze txarra du, batez ere motorretarako eta bizikletetarako, zirkulazioa arriskutsu eta oso ezeroso bihurtzen duten hainbat bidezulo baititu.\nGainera, batere espaloirik ez dagoenez eta bidearen aldeetara auto aparkatu asko egoten denez, oinezkoek traba handiak izaten dituzte, eta auto nahiz oinezkoentzat egoera arriskutsuak sortzen dira, zirkunstantzia horrek berez duen segurtasun-faltaz gain.\nBide hori Cristina Enea Lorategiaren parean dauden enpresen eta bulegoen pabilioietara, trenbidera, Mundaiz ikastetxera eta Deustuko Unibertsitatera joateko erabiltzen du jendeak, bai eta Amararako sarbide gisa ere. Egun dagoen argiztapena nahiko txarra da, eta, ilundu orduko, bidea ilun samarra izaten da.\n“Eska dakiola Gobernu Batzordeari Mundaiz bidean zehar, Cristina Enea parketik gaur egun Deustuko Unibertsitatearen parean dagoen espaloiraino, espaloia eraikitzeko, bidea asfaltatzeko eta bide guztia beharrezko argiztapenez hornitzeko, oinezkoak nahiz ibilgailuak handik baldintza egokietan igaro daitezen”.


PP: "Boto konstituzionalista eskatzen dugu. Siglen gainetik jarri behar dugu Araba" - Aiaraldea.eus\nIzar Mendiguren Cosgaya 2019-05-17 07:18 Politika Laudio\nNagusientzako zerbitzuak areagotzea eta ekonomia sustatzea izango dira PPren erronka nagusiak nola Laudion hala Araban. Iñigo Pedruzok, Iñaki Oyarzabalek eta Alfonso Alonsok hartu zuten parte, besteak beste, Kasinoan eginiko ekitaldian.\nAtzo egin zuten PPkoek ekitaldi politikoa, Laudioko kasinoan. Alderdi popularreko aurpegi ezagun ugari hurbildu ziren bertara. Iñigo Pedruzok, Iñaki Oyarzabalek eta Alfonso Alonsok hartu zuten hitza.\nLaudioko zerrendaburu Iñigo Pedruzo izan zen hitza hartzen lehena. Herri programako puntuak kontatu zituen nagusiki: Kasinoa hobetzea, parkea atontzea... Enpresak erakartzeko beharra izan zuen hizpide, Lidl-en leku aldaketaren haritik: "Gure beste ideia bat, bakarrik bizi diren edadetuentzat janari zerbitzua eskaintzea da, nagusienen konfiantza eta beharrak ezagutzeko".\nIñaki Oyarzabalek Foru Aldundirako proposamenak aurkeztu zituen. Lehenago, baina, Josu Urrutikotxearen atxiloketa eta polizien lana txalotu zituen: "Ternerari argitzeke dauden 300 erailketatik gora argitzeko eskatu behar zaio". Diputazioari dagokionean, hiru proposamen nagusi egin zituen: ekonomia berreskuratzea, zerbitzu sozialak handitzea eta bizitzadun herriak sustatzea. Enplegua areagotzeko enpresak, gazteak eta tokiko komertzioak bultzatu behar direla argitu zuen: "Nola? zergak txikituz... Iraultza fiskala egin behar dugu, familien alde egin, eta enplegua erraztu". Zerbitzu sozialetan edadetuak, aniztasun funtzionalak eta menpekotasuna duten pertsonak izan zituen gogoan, arreta hobetzeko helburuarekin. Zentzu horretan, Laudion edadetuentzat 50 plazako egoitza berria egiteko asmoa iragarri zuen, edota eguneko zentroa eraikitzeko. Horrez gain, zaintzaileen kontratazio plana bultzatuko du PPk, eta gazteentzat etxebizitza. "Diputazioan egon behar gara enplegua eta etorkizunerako aukerak lortu ezik ez dugulako bizitzadun herririk izango. Araba siglen gainetik jarri behar dugu, bozka konstituzionalista eskatzen dugu, batu behar gara gehitzeko".\nBeste alderdiei kritikak Alfonso Alonsoren esku utzi zituzten popularrek. Kasinoari aipamena eginez, EAJ kritikatu zuten: "Ez dugu EAJk agintzea nahi. Hau ez da markesen finka, ezta nazionalistena ere". Apirilaren 28ko hauteskundeetako emaitzak txartzat jo zituen PPko liderrak, baina Espainiako mapa politikoaren irakurketa egin zuen hala ere: "Pedro Sanchezek gobernua osatu nahi du, baina ez digu ezer kontatu nahi. Podemos, EAJ, EH Bildu eta Katalanuniar independentistekin akordioa lortu bazuen behin, zergatik ez bihar?". Edozelan ere, espainiartasuna goraipatzearekin batera, herritarrak PP bozkatzera deitu zituen: "Euskalduna izan arren espainiarra naiz, hori da espainiarra izateko modurik eleganteena".


Zer ahulgune nagusi dituzte ETE-ek zibersegurtasunaren arloan? - Euskaltel Blog\nETE-en buruhauste handienetako bat bihurtu da zibersegurtasuna. Zibererasoak areagotzen ari dira, eta, aldi berean, enpresen % 80k, gutxi gorabehera, ez dute zibersegurtasun-politika egokirik.\nSEPE Enplegu Zerbitzu Publikoak jasan duena bezalako phising-ak ramsonware edo informazioaren bahiketa birtualak eta hornidura-kateko erasoak ohikoak dira gaur egun enpresetan. Batzuetan, enpresoi kosta egiten zaizue erasoaren zergatiak identifikatzea, baina, erasoei aurre egiteko, gai izan behar duzue zuen ahulgune nagusiak argi eta garbi detektatzeko. Zibererasoak beti eguneratzen eta berrasmatzen ari diren arren, badira enpresok bereziki zaindu behar dituzuen alderdi batzuk.\nLehenik eta behin, arreta berezia jarri behar duzue gailu mugikorretan eta hodeiko sareen edo sare sozialetako zerbitzuen erabileran. Enpresarenak bakarrik erabili behar dituzue, eta langile guztiek jakin behar dute ongi erabili behar direla eta segurtasun-arduradunari jakinarazi behar diotela galera edo arazo susmagarriren bat detektatuz gero. Gai honekin lotutako gomendio batzuk argitaratu ditu berriki INCIBEk.\nEnpresa osoak jabetu behar du beharrezkoa dela zibersegurtasuna zaintzea, eta horretarako, trebakuntza eta segurtasun-politika zehatz eta eguneratu bat behar dira, guztiek ezagutuko dutena eta gorabeheraren bat gertatuz gero nola jokatu behar den argi azalduko duena.\nZibersegurtasuna ez da gastua bakarrik; behar bat da, eta kalte eta gastu handiagoak saihesten ditu. Enpresek, batez ere txikiek, ez dute zibersegurtasunean inbertitu nahi, uste dutelako ez zaiela gertatuko, baina errealitateak erakusten digu gaur egun ETE-ek jasaten dituztela erasoen erdiak. Ziberbererasoek, ondorio ekonomiko nabarmenak dituzten informazio-galerak eta iruzurrak eragiteaz gain, enpresaren jarduera mantsotu eta geldiaraz dezakete. Horregatik, ezinbestekoa da negozioari eusteko planak edukitzea, baldin eta lanarekin jarraitzeko moduan bazaudete edo zuen bezeroei eragiten ez badiete.\nGainera, ezinbestekoa da zibererasoak azkar detektatzea eta azkar erreakzionatzea. Soluzio teknologiko egokiak baldin badituzue, faktore hori ez da arazo izango; horregatik, beharrezkoa da tresnak beti eguneratuak edukitzea eta zeregin horietaz arduratuko den sail edo arduradun bat izatea, edo, nahiago baduzue, zibersegurtasunean espezializatutako kanpoko enpresa bat edukitzea.\nEuskaltelen, baditugu segurtasun-soluzio batzuk enpresaren informazioa babesten dutenak eta zibererasoak jasateko arriskua minimizatzen dutenak.\nEnpresentzat dauzkagun soluzio teknologikoei buruz gehiago jakin nahi baduzu, harpidetu gure buletinera edo jarri harremanetan enpresa bezeroarentzako sail komertzialarekin.


Pneumologoek akaroek eragindako asma kasuak saihesteko aholku batzuk eman dituzte | Consumer\nPneumologoek akaroek eragindako asma kasuak saihesteko aholku batzuk eman dituzte\nEtxeetan dauden araknido ñimiño horiek dira gaixotasun horren eragile nagusietako bat.\narabera: Igandea, 2005eko maiatzaren 15a\nEspainiako haurren %10 eta %15 inguruk asma dute. Gaixotasun horren jatorrian zenbait elementu eragilek parte hartzen dute, hala nola akaroek, etxean dauden araknido txiki batzuek.\nEtxeetako gortinetan eta alfonbretan metatutako hautsak konnotazio berezia du; izan ere, “polenarekin ez bezala, prebentzioa mugatua baita, gure esku dago kasuak areagotzea saihestea”, adierazi du José Antonio Castillok, SEPAReko asma eta errinitisari buruzko lan-arloko kideak.\nAkaroen tamaina 0,2 eta 0,5 milimetro bitartekoa da, eta, beraz, giza begiak ezin ditu ikusi. Hautsean dauden onddoez eta giza azaletik askatzen diren ezkatez elikatzen dira. Hauts gramo batean bakarrik bizi daitezke 20.000 akaroraino.\nAkaroen eraginpean egoteari aurre egiteko, Castillok gomendatzen du etxea egunero aireztatzea, koltxoi sintetikoak erabiltzea -inoiz ez artilezkoak edo lumak-, akaroen aurkako zorroak erabiltzea, izarak eta mantak astero aldatzea, eta alfonbrak eta moketak ez erabiltzea.\nBeste gomendio batzuk hauek dira: etxea 18 edo 19 gradutara ez izatea -akaroak 24 gradutara ugaltzen dira-, hezetasuna saihestea, baita lumadun edo iledun animaliak ere.\nGainera, adituek aholkatzen dute akaroek eragindako asma duten pertsonek oporrak mendian igaro ditzatela, organismo horiek ez baitute 1.800 metro baino gehiago, inguruko hezetasun txikia dela eta.\nakaroak asma kasuak


Oronaren 'berrikuntzaren hiria' izango dena bisitatu du Arantza Tapiak - Debagoiena - Goiena.eus\nOronaren 'berrikuntzaren hiria' izango dena bisitatu du Arantza Tapiak\nLeire Kortabarria 2014-03-06 11:23\nArantza Tapia, Oronaren instalazio berrietan.\nEusko Jaurlaritzako Ekonomiaren Garapen eta Lehiakortasuneko sailburu Arantza Tapiak Oronak dituen instalazio berriak bisitatu zituen eguazten arratsaldean, Oronako zuzendari nagusi eta Mondragon Korporazioko presidenteorde Javier Mutuberriak gonbidatuta, hurrengo hilabeteetarako aurreikusita dagoen inaugurazioaren aurretik. Miramongo teknologia parkean egongo da, eta Orona IDeO-innovation city deituko da.\nTapiarekin batera, Industriako sailburuorde Juan Ignacio García de Motiloa eta Teknologia, Berrikuntza eta Lehiakortasuneko sailburuorde Estibaliz Hernáez izan ziren. Oronako arduradunekin bildu ziren, eta horiek Orona Ideo proiektua azaldu zieten.\nOrona IDeO – innovation city izena izango du hiri-mugikortasun jasangarri eta autonomo baterako Europako lehen ikerketa- eta berrikuntza-zentroak. 70 milioi euroko inbertsioa izan du, eta dagoeneko eraikitzen ari dira. 40.000 metro koadroko azaleran eraikiko diren eraikinetan, bada, etorkizuneko irisgarritasun- eta mugikortasun-sistemak diseinatuko dira.\nArantza Tapia sailburuak Oronak, erakunde publikoen laguntzarekin, egindako apustua nabarmendu du; izan ere, "balio handiagoa emango dio Miramongo teknologia-parkeari, I+G+b-ren funtsezko aktoreak –hots, enpresak, I+G+b-ko teknologia-zentroak eta unibertsitateak– bateratzen dituen ingurune fisiko bat sortuko baitu", arduradunen esanetan.\nMondragon Korporazioko Industria saileko kidea da Orona. Aurten, 50 urte egiten ditu. 2012ko ekitaldian, 83,4 milioiko irabaziak izan zituen, eta Brasilgo Grupo AMG Elevadores erosi zuen. Krisi garaian ere, salmentak handitu ditu: 2012an, aurreko urtean baino %2,3 gehiago, denetara 569,1 milioi.


topic_facet:"Soldadura eta galdaragintza (Heziketa Zikloa). Erdi maila" topic_facet:"Mekanizazioa (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)" author_facet:"Elhuyar Hizkuntza Zerbitzuak" author_facet:"Arrasateko Goi-eskola Politeknikoa"\nProposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa) Egilea: Elhuyar Hizkuntza Zerbitzuak Egilea: Arrasateko Goi-eskola Politeknikoa\nFabrikazio Mekanikoa (Lanbide Arloa) 2 Fabrikazio mekanikoko produkzioaren programazioa (Heziketa Zikloa). Goi maila 2 Lanbide Heziketa Mekanizazioa (Heziketa Zikloa). Erdi maila Soldadura eta galdaragintza (Heziketa Zikloa). Erdi maila 1 Ekipamendu eta instalazio termikoak (Modulua) Gehiago ... 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio-teknikak (Modulua) 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Mantentze-lan elektromekanikoa (Heziketa Zikloa). Erdi maila 1 Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila 1 Metrologia eta saiakuntzak (Modulua) 1 Produktuen egiaztapena (Modulua) Guztiak ikusi ... gutxiago ...\nArrasateko Goi-eskola Politeknikoa Elhuyar Hizkuntza Zerbitzuak 1 Euskadi (Autonomia Erkidegoa). Hezkuntza, Unibertsitate eta Ikerketa Saila 1 IMH Makina Erramintaren Institutua